title: Pitäjänmäen kenttärata

text: Tukkiliikenne loppui Helmikuun Vallankumoukseen vuonna 1917 ja rata jäi toimettomaksi. Liikenteen loppuessa veturit oli laskettu vedestä tyhjiksi ja jäätymistä ehkäisevät varotoimet oli tehty huolellisesti ja jostain syystä kalusto jätettiin muutenkin rauhaan, kun inventoijat saapuivat paikalle seuraavana kesänä, veturit ja vaunut tavattiin hyvässä kunnossa.


title: Pitäjänmäen kenttärata

text: Pitäjänmäen kenttärata purettiin vuonna 1919. Kolme venäläisperäistä tenderiveturia, pääosa soravaunuista ja kiskoista vaihteineen siirrettiin rakenteilla olleelle Outokummun–Juojärven Rautatielle, osa meni Loviisaan, Röjsön turveradalle.


title: Pitäjänmäen kenttärata

text: Vetokalusto käytettiin loppuun Outokummussa. Sitä käytiin katsomassa sodan jälkeen sotakorvausinventoinnin yhteydessä, mutta hylättiin silloinkin. Tukkivaunut menivät Vaaherjoen - Syskyjärven metsäradalle Laatokan Karjalaan, missä ne käytettiin loppuun jo kauan ennen talvisotaa.


title: ProNurmo

text: ProNurmo on kansanliike, joka syntyi vuonna 2006 puolustamaan Nurmon kunnan itsenäisyyttä.


title: ProNurmo

text: Syyt kansanliikkeen syntyyn olivat Seinäjoen ja Nurmon yhteistyötoimikunnan linjauksissa. Yhteistyötoimikunnan esitysten ja Nurmon kunnanhallituksen, myöhemmin myös kunnanvaltuuston, päätösten välillä oli erilaisia tulkintoja.


title: ProNurmo

text: Liikkeen vetovastuuseen asettui ex-kansanedustaja ja valtuutettu Pertti Mäki-Hakola (kok.). Muita merkittäviä paikallisia valtuutettuja liikkeessä ovat Aki Ylinen (kesk.), Jussi Juurakko (kesk.) Jouko Peltonen (kesk.), Aira Keski-Luoma (KD) ja Anne-Mari Haapala (KD).


title: ProNurmo

text: Myös valtuuston entinen puheenjohtaja, kunnallisneuvos ja rehtori Kustaa Rasku (kok.) oli näkyvästi liikkeen toiminnassa mukana.


title: ProNurmo

text: Sunnuntaina 21. huhtikuuta 2007 järjestetyssä neuvoa-antavassa kansanäänestyksessä monien ulkopuolisten yllätykseksi nurmolaiset tyrmäsivät selvästi kuntaliitoksen.


title: ProNurmo

text: Äänien prosenttijakauma oli 63,1 % – 34,8 % (vuonna 1992 70 % – 30 %). "Ei osaa sanoa" sai 2,1 %.


title: ProNurmo

text: Äänestysprosentti oli 72 % (vuonna 1992 67 %).


title: ProNurmo

text: Yhteistyötoimikunta kokoontui 25. huhtikuuta ja esitti liitoshankkeen jatkamista. Toisaalta Nurmon kunnanjohtaja ehti jo ilmoittaa esittävänsä seuraavassa kunnanhallituksessa hankkeesta luopumista.


title: ProNurmo

text: Nurmon kunnanvaltuusto päätti 21. toukokuuta 2007 liittyä Seinäjokeen äänin 18-17 ProNurmo-liikkeen vastustuksesta huolimatta. Päätös johti eriäviin mielipiteisiin(Jouko Peltonen ja Pertti Mäki-Hakola) ja Pertti Mäki-Hakolan välittömään eroon kokoomuksen valtuustoryhmästä.


title: ProNurmo

text: Kesäkuussa poliittinen kuohunta johti kahden uuden valtuustoryhmän syntyyn. Samalla vanhat valtuustoryhmät hajosivat pahoin.


title: ProNurmo

text: "Nurmolaisten ääni" -valtuustoryhmän muodostivat kokoomuslaiset Juhani Kukkasela (pj.) ja Pertti Mäki-Hakola.


title: ProNurmo

text: "Nurmo 2007" -valtuustoryhmän muodostivat puheenjohtaja Anne-Mari Haapala (kd), Aki Ylinen (kesk.), Jyri Pellinen (kesk), Jouko Peltonen (kesk), Leena Sjöstedt (kesk), Arto Prusti (kesk), Heikki Keskinen (kok), Jani Ylimäki (kok) sekä varavaltuutettu Aira Keski-Luoma (kd).


title: ProNurmo

text: Liike julkaisi ennakkoäänestyksen alkaessa "ProNurmo" -tiedotuslehden, joka jaettiin jokaiseen kotitalouteen. Liitosselvitystyöryhmän tavoin myös kansanliike järjesti omia yleisötilaisuuksia ennen äänestystä.


title: ProNurmo

text: Liikkeen sanoma syntyi ilmeisestä tarpeesta löytää kanava vaihtoehtoiselle tiedottamiselle. Liike katsoi, ettei yhteistyön kaikkia muotoja selvitetty aidosti. Samoin liitoksen hyödyt ja haitat nurmolaisille jäivät liikkeen näkökulmasta epäselviksi.


title: ProNurmo

text: ProNurmon johtaja Pertti Mäki-Hakola valitti kunnanvaltuuston päätöksestä Vaasan hallinto-oikeuteen. Perusteluna oli päätöksen syntyminen väärässä järjestyksessä ja siten päätös olisi valituksen mukaan lain vastainen.


title: ProNurmo

text: Elokuun 13. päivänä kunnanhallitus käsitteli valituksen vastinetta. Hallitus oli erimielinen ja siksi vastineesta syntyi äänestyksen seurauksena eriävä mielipide. Samana päivänä Mäki-Hakola esiintyi TV2:n ajankohtaisohjelmassa hyvin pontevasti Nurmon itsenäisyyden puolesta.


title: ProNurmo

text: Kesäkuun lopussa pronurmolaiset alkoivat kerätä nimiä valtioneuvostolle osoitettavaa vetoomusta varten. Elokuun 20. päivänä ministeri Mari Kiviniemi otti vastaan ProNurmon kuusihenkisen lähetystön, joka luovutti noin 1400 nimeä käsittävän adressin. Kiviniemi suhtautui kielteisesti nurmolaisten vetoomukseen.


title: ProNurmo

text: Elokuussa Länsi-Suomen lääninhallitus kuulutti lehdissä asukkaiden oikeutta esittää omat huomautuksensa. Syyskuun 13. päivään mennessä 18 nurmolaista oli esittänyt huomautuksensa kuntaliitoksesta. Seinäjoelta ja Ylistarosta ei tullut ainoatakaan huomautusta. ProNurmo-liike auttoi ihmisiä huomautuksissa laatimalla valmiin aloituspohjatekstin.


title: ProNurmo

text: Myöhempi poliittinen kehitys:


title: ProNurmo

text: Seuraavissa kunnallisvaaleissa Mäki-Hakola oli jo kokoomuksen listoilla ehdokkaana ja tuli huipputuloksella valituksi. Myös Keskinen ja Mäki-Jaskari tulivat valituksi.


title: ProNurmo

text: Toisaalta Nurmo 2007 perusti yhdessä ylistarolaisten kanssa Lupa luottaa-valitsijayhdistysten yhteislistan.


title: ProNurmo

text: Lokakuun 2008 vaaleissa yhteislistan kärkiehdokas Anne-Mari Haapala(LuLu) tuli valituksi kaupunginvaltuustoon noin 250 äänellä. Yli sata ääntä saivat myös Ritva Västi, Aki Ylinen ja Jouko Peltonen. Myöhemmin Haapala liittyi keskustan valtuustoryhmään.


title: ProNurmo

text: Vuoden 2012 vaaleissa nurmolaisista kuntaliitoskriitikoista valtuustossa jatkoivat: Mäki-Hakola (kok.), Keskinen (kok.), Mäki-Jaskari(kok.) ja uusina valtuutettuina tulivat valituksi Ylinen ja Västi. Niukasti varapaikalle jäi Peltonen.


title: ProNurmo

text: Huhtikuussa 2017 pidetyissä vaaleissa valtuustouraa jatkoivat edelleen Mäki-Hakola, Keskinen, Ylinen ja Västi. Peltonen nousi uutena valtuustoon.


title: ProNurmo

text: Kokonaisuutena voi todeta että Nurmossa liitosta kannattaneiden valtuutettujen kannatus on kadonnut lähes täysin. Liitosmyönteiset eivät ole päässeet Nurmon alueen äänillä Seinäjoen valtuustoon. Liitosratkaisu jakaa edelleen poliittista kenttää.


title: Command & Conquer: Sole Survivor

text: Sole Survivor on verkkopeli, jossa toimitaan yksin tai joukkueessa ja yritetään pitää viholliset kurissa. Keräämällä laatikoita yksikkö paranee, tulee nopeammaksi, sen tulinopeus paranee tms. Sole Survivorin musiikki on peräisin aiemmista "C&C"-peleistä remixeinä, mm. Hell March remix ja No Mercy remix.


title: Luonnollinen kaatumiskulma

text: Luonnollinen kaatumiskulma, toiselta nimeltään löyhän aineen kitkakulma, on rakennus- ja geotekniikan termi. Sillä kuvataan kulmaa, joka muodostuu rakeisen materiaalin ja horisontaalin pinnan välille, kun rakeista materiaalia kaadetaan kartion muotoiseksi kasaksi. Kulman suuruuteen vaikuttavat tiheys, vetovoima, pinta-ala, kitkakerroin, materiaalin karkeus, lajittuneisuus ja kosteus. Kulman ollessa pieni syntyy samasta määrästä ainetta matalampia kasoja kuin isoilla kulman arvoilla.


title: Walter Cronkite

text: Walter Leland Cronkite, Jr. (4. marraskuuta 1916 Saint Joseph, Missouri – 17. heinäkuuta 2009 New York) oli yhdysvaltalainen televisiotoimittaja, joka toimi CBS:n iltalähetyksen uutisankkurina 1962–1981. Cronkiten perustellut ja selkeästi artikuloidut ajankohtaisraportit Yhdysvaltojen ja maailman lähihistorian käännekohdissa ansaitsivat hänelle nimityksen ”Amerikan luotetuin ääni”. Hänellä oli tapana lopettaa uutiset lauseeseen: ”That’s the way it is.”


title: Walter Cronkite

text: Walter Cronkite syntyi Saint Josephissa Missourissa ainoana lapsena keskiluokkaiseen perheeseen. Hänen isänsä, jonka kanssa Walter jakoi nimensä, oli hammaslääkäri. Äiti hoiti kotia. Perhe muutti Texasiin, jossa Walter kiinnostui lehtimiehen ammatista. Lukiossa hän toimi koululehden ja vuosikirjan toimittajana. Vuonna 1933 Cronkite aloitti Texasin yliopistossa Austinissa politiikan, taloustieteiden ja toimittajan opinnot, joita hän ei koskaan saattanut loppuun. Hänen ensimmäinen, osa-aikainen työnsä reportterina oli paikallisessa "Houston Postissa".


title: Walter Cronkite

text: Cronkite työskenteli uransa alkupuolella sanomalehtitoimittajana uutis- ja urheilupuolella. Hän siirtyi WKY-radioaseman kuuluttajaksi Oklahoma Cityyn. Vuonna 1936 hän tapasi tulevan vaimonsa Mary Elizabeth "Betsy" Maxwellin työskennellessään KCMO-AM-radioaseman urheilutoimittajana Kansas Cityssä, Missourissa. Hänen lähetysnimensä oli "Walter Wilcox". Tuohon aikaan radioasemat eivät halunneet kuuluttajien käyttävän oikeita nimiään pelätessään näiden vievän kuulijat mukanaan lähtiessään talosta. Kansas Cityssä hän liittyi United Pressin palvelukseen 1937.


title: Walter Cronkite

text: Toiseen maailmansotaan Cronkite osallistui sotakirjeenvaihtajana raportoiden Pohjois-Afrikan ja Euroopan taisteluista. Hän oli mukana Yhdysvaltain armeijan ilmavoimien lentävän linnoituksen ensimmäisillä pommituslennoilla Saksan yllä, hyppäsi maahanlaskudivisioonan mukana Alankomaihin Operaatio Market Gardenissa, ja selosti Ardennien taistelua. Saksan antauduttua hän jäi seuraamaan Nürnbergin oikeudenkäyntiä ja toimi United Pressin tärkeimpänä toimittajana Moskovassa kaksi vuotta.


title: Walter Cronkite

text: Palattuaan Euroopasta Yhdysvaltoihin Cronkite toimi aluksi radiotoimittajana Washingtonissa, kunnes astui CBS:n uutistoimituksen palvelukseen valtakunnalliseen televisioon 1950. Hän organisoi ja johti kanavalla ensimmäisen televisioidun lähetyksen republikaanien ja demokraattien puoluekokouksista 1952, jossa yhteydessä alettiin ensi kerran puhua ajankohtaistoimittajasta "ankkurina".


title: Walter Cronkite

text: Huhtikuussa 1962 Walter Cronkite seurasi Douglas Edwardsia CBS:n iltauutisten pääuutistenlukijana. Liikuttuneena hän välitti ensimmäisenä maailmalle tiedon presidentti Kennedyn kuolemasta. Harvinaislaatuisessa erikoislähetyksessä Vietnamin sodasta hän päätyi arvioon, että sotaa ei voida voittaa, ja olisi aloitettava rauhanneuvottelut. Tunnetun mediakasvon sanomana analyysillä oli vaikutusta yleiseen mielipiteeseen. Presidentti Lyndon B. Johnson katsoi menettäneensä Yhdysvaltain keskivertokansalaisen kannatuksen Cronkiten mukana ja päätti luopua yrityksestä toiselle kaudelle Valkoiseen taloon. Vielä 1970-luvulla Cronkiten nauttima arvovalta oli avainasemassa, kun Watergate-skandaalia avattiin ja puitiin tiedotusvälineissä.


title: Walter Cronkite

text: NASA luovutti Cronkitelle tunnustuksena kuukiven hänen ansioistaan Apollo-ohjelman uutisoinnissa. Cronkiten mukaan ensimmäinen Kuuhun laskeutuminen oli ainoa kerta, jolloin hän oli jäänyt sanattomaksi.


title: Walter Cronkite

text: Walter Cronkite jäi virallisesti eläkkeelle CBS:ltä 1981 täytettyään 64 vuotta, ja hänen paikkansa täytti Dan Rather. Cronkite ei kuitenkaan poistunut täysin kuvaruudusta, sillä hän jatkoi kanavalla isännöimässään tiedeohjelmassa "Walter Cronkite's Universe", jota esitettiin 1980–1982. Sen lisäksi hänellä oli CBS:n nimittämänä erikoiskirjeenvaihtajan asema, joka saattoi olla enemmänkin seremoniallinen, mutta hyväpalkkainen. Vuosien kuluessa, kun CBS alkoi ajaa säästösyistä alas uutistoimitusta ja sen aiemmin avokätistä rahoitusta, alkoi Cronkite yhä enenevässä määrin tehdä ohjelmia kilpaileville kanaville, kuten CNN:lle ja NPR:lle. Kun hänen seuraajansa "CBS Evening News" -uutislähetyksessä sai 2005 lähteä, ei Cronkite säästellyt enää sanojaan ilmaisten avoimesti tukensa 2006 palkatulle Katie Couricille.


title: Walter Cronkite

text: Oloneuvoksen rooli ei istunut muutenkaan Cronkitelle. Hän teki paluun uutishuoneeseen veteraaniastronautti John Glennin sukkulalennolla 1998, minkä lisäksi hänen kädestään lähti kuutisenkymmentä muuta ajankohtaisohjelmaa. Hän lainasi äänensä "Benjamin Franklinille" PBS:n animaatiosarjaan "Liberty Kids", teki vaalivalvojaiset brittiläiselle tv-yhtiölle ja toimi vuosia "Kennedy Centerin" vuosittaisten palkinnonjakoseremonioiden isäntänä.


title: Walter Cronkite

text: Ronald Reagan palkitsi Walter Cronkiten Presidential Medal of Freedomilla 1981. Hänet palkittiin myös Emmy-palkinnolla.


title: Walter Cronkite

text: Walter Cronkite kuoli läheistensä ympäröimänä Manhattanin kodissaan New Yorkissa 17. heinäkuuta 2009 kello 19.42 aivoverenkiertoelimien sairauteen. Uutisointi historiallisten kuulentojen ja avaruuskilpajuoksun arvovaltaisen kommentaattorin poismenosta kietoutui sopivasti yhteen ensimmäisen kuukävelyn 40-vuotisjuhlapäivän vieton kanssa.


title: Walter Cronkite

text: SarjatErikoisraportit


title: Strutter

text: Strutter on yhdysvaltalaisen hard rock -yhtye Kissin kappale. Se on vuonna 1974 julkaistun "KISS"-albumin aloitusraita. Se on lisäksi yksi harvoista Kiss-kappaleista, jonka yhtyeen keulakuvat Paul Stanley ja Gene Simmons ovat tehneet yhdessä. Stanley kirjoitti sanoituksen Simmonsin sävellykseen "Stanley the parrot". Kappaleen laulaa Stanley.


title: Strutter

text:
"Strutter" on noussut todelliseksi Kiss-klassikoksi ja se on kuulunut aina maskiaikaisen Kissin esittämislistalle keikoilla. Singlenä ilmestyessään se ei kerännyt listasijoituksia.
Vuonna 1978 ”Strutterista” äänitettiin uusi versio ja se julkaistiin "Double Platinum" -kokoelmalla. Kyseisessä Neil Bogartin ideoimassa uusioversiossa oli vaikutteita diskomusiikista. Ainoan tunnetun listasijoituksen uusi versio saavutti Etelä-Afrikassa, missä se ylsi 89:nneksi.


title: Strutter

text: "Strutter"-kappale löytyy myös videopeleistä "Guitar Hero II", "" ja "Frets on Fire".


title: Käyttäjän manipulointi

text: Käyttäjän manipulointi eli sosiaalinen manipulointi () on toimintaa, jonka tarkoituksena on saada käyttäjä paljastamaan tai antamaan pääsy salattuihin tietoihin. Sosiaalinen manipulointi voi olla huijaus tai yritys saada uhri luottamaan hyökkääjään tarpeeksi. Luottamusta voidaan kerätä esiintymällä jonain luotettava tahona, kuten valtiollisena palveluna, pankkina tai yrityksen teknisenä tukena.


title: Käyttäjän manipulointi

text: Kaikki tekniikat perustuvat ihmisten hyväuskoisuuteen.


title: Käyttäjän manipulointi

text: Tekosyy on keksitty perustelu, jonka verukkeella yritetään saada kohde paljastamaan haluttuja tietoja. Todellisessa tilanteessa, jossa hyökkääjä on suorassa yhteydessä uhriin, tekniikan toimivuus riippuu pitkälti hyökkääjän uskottavuudesta. Hyökkääjältä vaaditaan hyviä näyttelijän lahjoja, jos huijaus tapahtuu kasvokkain. Vastaava luottamuksen taso saavutetaan puhelinsoitolla, joka ei myöskään altista hyökkääjän identiteettiä paljastumiselle. Luottamukselle kerätään pohjaa etsimällä uhrista tietoja etukäteen.


title: Käyttäjän manipulointi

text: Sähköpostin otsikkotietoja muokkaamalla voi vaihtaa lähettäjäksi luotetun tahon. Tekemällä viestistä virallisen näköisen voi saada uhrin uskomaan, että viesti on luotettavasta lähteestä. Viesteissä on myös käytetty sähköpostiohjelmien tietoturva-aukkoja hyväksi, jolloin on saatu linkki naamioitua niin, että todellinen osoite ei paljastu käyttäjälle.


title: Käyttäjän manipulointi

text: Uhrille voidaan myös ujuttaa haitallinen ohjelma naamioimalla siitä houkutteleva. Ajattelematon tai tietämätön uhri voi asentaa itselleen troijalaisen luullen sitä eroottiseksi näytönsäästäjäksi tai tärkeäksi tietoturvapäivitykseksi.


title: Käyttäjän manipulointi

text: Esimerkki on yhdistelmä sekä huijaus- että tekosyymenetelmiä. Kohteena on keskisuuri yritys, jonka toimintaan liittyy myynti ja asiakaspalvelu. Hyökkäys aloitetaan ottamalla selvää etukäteen kaikki mahdollinen mitä kohteesta on tiedossa. Liikevaihdosta aina suurimpiin asiakkaisiin. Pelkästään yrityksen kotisivuihin tutustumalla voi saada tarpeeksi informaatiota.


title: Käyttäjän manipulointi

text: Hyökkääjä esiintyy laskutus- ja reskontraohjelman ylläpitäjänä. Lähestyminen aloitetaan puhelinsoitolla jonka tarkoituksena on kysellä ohjelman toimivuutta ja käyttökokemuksia eri toiminnoista. Hyökkäystä alustetaan useamalla luottamusta keräävällä yhteydenotolla, jotka tehdään sopivin aikavälein kuitenkaan kuormittamatta kohdetta. Hyökkääjä voi kalastella lisää tärkeitä tietoja ottamalla yhteyttä edustamaansa ohjelmistotaloon. Tässä niin kutsutussa mies välissä-hyökkäyksessä kaikki viestintä kulkee hyökkääjän kautta.


title: Käyttäjän manipulointi

text: Luottamuksen synnyttyä hyökkääjä voi yrittää kalastella kohteelta käyttäjätunnus-salasanapareja eri verukkein. Sopivin verukkein voi hyökkääjä huijata kohdeyritystä antamaan pääsy yrityksen sisäverkkoon. Toinen mahdollinen vaihtoehto on lähettää laskutusohjelman päivitys postissa cd-levyllä. Hyökkäyksen onnistuminen on kiinni pienistä yksityiskohdista varsinkin jos käytetään muitakin kuin sähköisiä kommunikaatiovälineitä.


title: Claire Littleton

text: Claire Littleton on Emilie de Ravinin esittämä fiktiivinen hahmo yhdysvaltalaisessa televisiosarjassa "Lost".


title: Claire Littleton

text: Claire ajautui teini-iässä auto-onnettomuuteen, joka ajoi hänen äitinsä kuolemaisilleen. Claire työskenteli tatuointiliikkeessä tehden lävistyksiä. Yhdysvaltalainen lääkäri saapui hoitamaan Clairen äitiä, jolloin kävi ilmi, että Christian on hänen isänsä. Jack on Clairen velipuoli.


title: Claire Littleton

text: Myöhemmin Claire sai tietää olevansa raskaana, minkä vuoksi hänen poikaystävänsä jätti hänet. Claire päätti antaa vauvansa adoptoitavaksi. Hän tapasi meedion, joka kielsi adoption sillä perusteella, että Clairen olisi itse kasvatettava lapsi, tai muuten vauvaa kohtaisi vaara. Claire halusi yhä luovuttaa lapsen adoptoitavaksi, mutta tuli kuitenkin toisiin ajatuksiin allekirjoittaessaan sopimusta. Claire palasi ennustajan luo, joka kuitenkin sanoi löytäneensä Los Angelesista sopivan parin, jolle vauvan voisi adoptoida. Ennustaja antoi Clairelle lipun Oceanic Airlinesin lennolle 815.


title: Claire Littleton

text: Lento-onnettomuuden jälkeen Claire tutustuu läheisesti Charlieen. Pian molemmat joutuvat Ethanin kaappaamaksi. Vain Charlie pystytään pelastamaan. Myöhemmin houraileva Claire löytää tiensä selviytyneiden leiriin. Häntä käytetään syöttinä, jotta Ethan saataisiin ansaan. Kostonhimoinen Charlie tappaa Ethanin.


title: Claire Littleton

text: Jaksossa "Äitiysloma" paljastuu, mitä Clairelle tapahtui hänen ollessa Ethanin kaappaamana. Claire oli viety Dharman , jossa hänen syntymättömälle vauvalleen annettiin lääkitystä. Ethan ehdotti, että Claire voi synnytettyään luovuttaa vauvan heille. Claire alkoi luottaa Ethaniin ja suostui. Eräänä yönä Alex herätti Clairen ja kertoi, että Toiset aikovat leikata vauvan ulos ja täten Claire kuolisi. Alex auttoi huumaamalla Clairen ulos asemalta. Claire heräsi viidakosta, josta Rousseau löysi hänet. Claire alkoi huutaa Ethania, mutta Rousseau tainnutti hänet ja palautti selviytyneiden luo.


title: Claire Littleton

text: Claire synnyttää lapsensa Aaronin Katen avustuksella. Rousseau kaappaa Aaronin, mutta Charlie ja Sayid palauttavat lapsen. Aaronin sairastuessa Claire palaa hylätylle lääkintäasemalle etsimään rokotetta. Hän ei löydä mitään, mutta Aaron kuitenkin paranee pian.


title: Claire Littleton

text: Jaksossa "Linnuntie" Desmond tuo Clairelle linnun, joka on lintututkijoiden rengastama. Claire sitoo linnun jalkaan hätäviestin ja päästää linnun lentämään.


title: Claire Littleton

text: Myöhemmin Claire sairastuu vakavasti, mutta Juliet parantaa hänet. Karlin viestin jälkeen Claire matkustaa Jackin ryhmän kanssa radiomastolle ja saa kuulla Charlien sulkeneen häirintälaitteet. Kuulleessaan Charlien varoituksesta ja kuolemasta Claire päättää lähteä Locken ryhmän kanssa Dharman parakeille. Matkan aikana ryhmä kohtaa Charlotten. Locken luvalla Claire puhuu Milesille, joka kertoo ryhmälle tehtävästään saarella.


title: Claire Littleton

text: Keamyn ryhmän hyökätessä parakeille yksi heistä räjäyttää Clairen asunnon, mutta Sawyer pelastaa Clairen ja Aaronin. Claire päättää palata takaisin rannalle Sawyerin ja Milesin kanssa. Myöhemmin yöllä Claire huomaa isänsä ja katoaa. Locke löytää Clairen Jacobin mökistä Christianin vierestä istumasta. Claire sanoo Lockelle, että hänellä on hyvä olla ja että Aaron on turvassa. Claire ilmestyy saarelta lähteneen Katen unessa ja varoittaa tätä viemästä Aaronia takaisin saarelle.


title: Claire Littleton

text: Toisiin kuuluva Aldo aikoo tappaa ansaan jääneen Jinin, mutta Claire ampuu hänet kiväärillä ja vapauttaa Jinin. Claire vie Jinin majaansa ja hoitaa tämän vammoja. Jinin palatessa tajuihinsa Claire tuo telttaan vangitsemansa Jasonin, jolta Claire kysyy poikansa olinpaikkaa. Jason sanoo, etteivät he ole vieneet Clairen poikaa. Claire toteaa, että Jinin jalka pitää desinfioida, sillä infektio saarella saattaa tappaa. Jin kysyy Clairelta, oliko tämä ollut koko ajan saarella yksin, johon Claire vastaa: ”En ole yksin.” Jason yrittää saada Jinin aukaisemaan siteensä ja lähtemään kanssaan, väittäen Clairen aikovan tappaa heidät molemmat. Claire palaa majaan ja puhdistaa Jinin haavan. Hän kertoo joutuneensa kerran ompelemaan itsensä Toisten ammuttua häntä ja muuttaneensa useaan kertaan piiloutuakseen Toisilta. Kun Claire aikoo tappaa Jasonin, Jin kertoo Katen kasvattaneen Aaronin. Tästä huolimatta Claire tappaa Jasonin kirveellä. Claire kysyy Jiniltä, miksi Kate kasvatti Aaronin. Jin sanoo valehdelleensa ja kertoo nähneensä Aaronin Temppelissä. Jin lupaa viedä Clairen Temppeliin salaisen sisäänkäynnin kautta. Claire kertoo, että jos Kate olisi kasvattanut Aaronin, hän olisi tappanut Katen. Jin katsoo majaan tullutta Musta-asuista miestä ja kysyy: ”John?” Claire sanoo, ettei mies ole John, vaan ”ystävä”.


title: Claire Littleton

text: Musta-asuinen mies lähettää Clairen Temppeliin käskemään Dogenia tulemaan ulos keskustelemaan. Dogen kieltäytyy tietäen, että mies tappaisi hänet. Temppelissä Claire kohtaa Katen, joka paljastaa ottaneensa Aaronin mukaansa ja kasvattaneensa häntä, mihin Claire vastaa hyvin vihaisella katseella. Savuhirviön hyökätessä Temppeliin Claire pelastaa Katen ottamalla hänet mukaansa kuoppaan. Hyökkäyksen jälkeen Claire ja Kate tulevat ulos, kävelevät läpi verilöylyn jälkien ja liittyvät Musta-asuisen miehen uuteen tartunnan saaneiden Toisten joukkoon.Musta-asuisen miehen ryhmä suuntaa Clairen rakentamaan suojaan, jossa Claire, Sawyer ja Jin odottavat. Claire yrittää puukottaa Katen kostoksi Aaronin viemisestä, mutta musta-asuinen mies estää yrityksen sanoen, että Kate teki niin kuin tilanne vaati. Claire antaa Katelle anteeksi ja halaa tätä itkien hysteerisesti.


title: Claire Littleton

text: Sawyer kertoo Jackille suunnitelmastaan karata saarelta Musta-asuisen miehen tietämättä. Sawyer huomauttaa Sayidin muuttuneen ”zombiksi” ja Clairen hulluksi ja ettei hän aio antaa Clairen tappaa Katea. Jack kysyy, miksi Claire luottaa Musta-asuiseen mieheen. Claire sanoo, että mies on ainoa, joka ei hylännyt häntä. Jackin lopulta paettua muiden kanssa Claire saa heidät kiinni ja yrittää estää heidän lähtönsä. Kate vakuuttaa Clairen lähtemään heidän kanssaan ja lupaa että Claire näkee Aaronin. Claire huomauttaa Musta-asuisen miehen suuttuvan saadessaan tietää tästä. Clairea lukuun ottamatta selviytyneet pääsevät sukellusveneeseen, mutta koska Musta-asuinen mies oli piilottanut pommin Jackin reppuun, sukellusvene räjähtää aiheuttaen Jinin ja Sunin hukkumisen.


title: Claire Littleton

text: Clairen ja Katen tavatessa jälleen, hän kertoo ettei halua lähteä saarelta mielenterveytensä järkkymisen takia. Kate saa Clairen suostuteltua tulemaan mukaansa lupaamalla auttaa tätä selviämään ongelmistaan. Claire luultavasti kasvattaa Aaronin yhdessä Katen kanssa.


title: Claire Littleton

text: Vaihtoehtoisessa aikajanassa Claire on edelleen raskaana ja on mukana Oceanicin lennolla 815. Saavuttuaan lentokentälle Clairella on vaikeuksia saada laukkunsa matkatavaroiden joukosta, mutta Desmond auttaa häntä. Desmond kertoo uskovansa Clairen lapsen olevan poika. Clairen mentyä taksiin, Kate ryntää sisään ja käskee kuljettajaa ajamaan pois lentokentältä. Kate käskee Clairea luovuttamaan tavaransa ja poistumaan autosta. Kate jättää Clairen kadulle ja pakenee. Pian Kate palaa Clairen luo saatuaan tietää tämän olevan raskaana. Hän pyytää anteeksi tekoaan ja tarjoutuu viemään Clairen haluamaansa paikkaan. Matkalla Claire kertoo aikovansa antaa lapsensa adoptoitavaksi ja olleensa matkalla tapaamaan pariskuntaa, jotka olivat suostuneet Clairen pyyntöön. Saavuttuaan paikalle rouva Baskum kertoo Clairelle miehensä jättäneen hänet ja ettei hän enää halua adoptoida lasta. Pettymys aiheuttaa Clairelle supistuksia. Kate vie Clairen sairaalaan.


title: Claire Littleton

text: Sairaalassa Kate pyytää Ethania auttamaan Clairea. Claire sanoo Ethanille, ettei hän ole vielä valmis synnyttämään. Ethan tarjoutuu hidastamaan synnytystä. Vauvan sydänmonitorin nollaantuessa Claire panikoituu ja kysyy, onko Aaron kunnossa. Ethan tekee ultraäänitutkimuksen ja toteaa lapsen vaihtaneen asentoa kohdussa. Poliisien saavuttua sairaalaan Claire piilottaa Katen ja sanoo poliiseille Katen olleen taksikuski, joka toi hänet sairaalaan eikä hän tiedä missä tämä on. Poliisien lähdettyä Kate kiittää Clairea. Claire antaa Katelle luottokorttinsa kiitokseksi. Kate sanoo Aaronin olevan hyvä nimi ja ehdottaa, että Claire pitäisi lapsensa.


title: Claire Littleton

text: Matkallaan adoptiotoimistoon Claire kohtaa Desmondin ja sanoo tämän olleen oikeassa lapsen sukupuolesta. Desmond tarjoutuu opastamaan Clairen lakimiehensä luo, joka hallitsee adoptioasioita. Kohdattuaan Ilanan Claire tajuaa heidän etsineen juuri häntä. Claire kohtaa Jackin sekä Davidin ja yllättyy kuullessaan hänen olevan Jackin siskopuoli. Jackin lähdettyä leikkaukseen David sanoo Clairelle ettei Christian koskaan puhunut tästä Jackille ja että hän todella piti asiat omana tietonaan.


title: Claire Littleton

text: Claire tapaa Jackin tämän työpaikallaan ja kysyy tältä isänsä kuolemasta. Jack kertoo Christianin juoneen itsensä hengiltä ja tämän ruumiin löytyneen kadulta. Jack sanoo matkustaneensa Sydneyyn hakemaan ruumiin mutta lentoyhtiön hukanneen sen. Jack tarjoutuu majoittamaan Clairen asuntoonsa. Clairen hämmästyessä Jack huomauttaa heidän olevan perheenjäseniä. Claire on läsnä, kun Jack saa puhelun, jossa kerrotaan Christianin arkun löytyneen.


title: Claire Littleton

text: Jackin jouduttua jättämään konsertin väliin kiireellisen leikkauksen takia David ehdottaa, että Claire tulisi konserttiin. Konsertissa Clairen synnytys alkaa. Kate ja Charlie tarjoutuvat auttamaan synnytyksessä. Claire ja Kate saavat välähdyksiä elämästään saarella ja muistavat toisensa. Clairen otettua Charlieta kädestä he muistavat elämänsä saarella ja suutelevat toisiaan. Claire on läsnä kirkossa Aaronin ja Charlien kanssa, kun Christian avaa kirkon ovet ja kirkas valkoinen valo ympäröi selviytyneet siirtäen heidät eteenpäin.


title: Painemittari

text: Painemittari eli manometri on paineen mittaamiseen tarkoitettu koje. Yksinkertaisin painemittari on U-putkimanometri, jossa on nesteellä täytetty U-kirjainta muistuttava lasinen putki. Kun putken toiseen päähän lisätään paine, neste pakenee eteenpäin putkessa, kunnes pintojen korkeuseron tulo nesteen ominaispainon kanssa vastaa paine-eroa.


title: Painemittari

text:
Teknilliseen paineenmittaukseen on kehitetty sulavampia järjestelmiä, kuten metallin jousivoimaan perustuvia mittareita.
Niistä tavallisin on bourdonputki- eli paineputkimanometri, joissa on hyvin litteästä messinki- tai teräsputkesta taivutettu paineputki eli -kaari, joka paineen alaisena pyrkii oikenemaan suoraksi. Putken pää on yhdistetty mittariin, jossa osoitin näyttää paineen. Nopeiden paineenvaihteluiden tai suurten paineiden mittaukseen käytetään sähköisiä paineantureita, joihin liitetty sähköinen mittauslaite rekisteröi paineen.


title: Laika & The Cosmonauts

text: Laika & The Cosmonauts oli suomalainen instrumentaalirock-yhtye, joka toimi vuosina 1987-2008.


title: Edward Taylor

text: Edward Taylor (s. 1931) on brittiläinen käsikirjoittaja, joka tunnetaan parhaiten radiokuunnelmastaan "Knalli ja sateenvarjo" (). Tätä alun perin BBC:n esittämää kuunnelmaa on Suomessa lähetetty YLE Radio 1:llä.


title: Edward Taylor

text: Taylor keksi "Knallin ja sateenvarjon" 1960-luvun alulla oltuaan lounaalla Richard Murdochin kanssa. Murdoch oli pyytänyt Tayloria kirjoittamaan radiokomedian, jossa hän itse esiintyisi.


title: Edward Taylor

text: Englannissa "Knallia ja sateenvarjoa" kuultiin 144 jaksoa ja siitä on myös versiot Etelä-Afrikassa ja Ruotsissa. Taylor kirjoitti uusia jaksoja Suomen versioon aina vuoteen 2008 saakka.


title: Edward Taylor

text: Taylor on kirjoittanut myös salapoliisiromaanit Shadows of Treason (2012) ja Terror by Gaslight (2015).


title: Edward Taylor

text: Tällä hetkellä Taylor asuu Lontoossa vaimonsa Suen kanssa. Heillä on myös tytär, Imogen.


title: Mikrokirurgia

text: Mikrokirurgia eli hienokirurgia tarkoittaa toimenpidettä, jossa mikroskoopin alla leikataan erityisinstrumenteilla kaikkein hienoimpia rakenteita. Mikrokirurgiaa käytetään esimerkiksi neurokirurgiassa, selkäkirurgiassa, silmäkirurgiassa, korva- ja kurkunpääleikkauksissa.


title: Martta Haatanen

text: Martta Haatanen, o.s. Sandström (7. heinäkuuta 1904 Iisalmi – 17. joulukuuta 1977 Tornio) oli suomalainen kirjailija.


title: Martta Haatanen

text: Haatasen isä oli rautatienrakentaja Juho Uljas Sandström ja äiti Vilhelmiina Toivanen. Hänen puolisonsa 1926–1963 oli Jukka Haatanen. Torniossa Haatanen asui vuodesta 1947 ja kuoli siellä 73-vuotiaana. Haatanen kävi kansakoulun ja työskenteli elintarvikejakelun rahastonhoitajana rautatierakennustyömaalla sekä myöhemmin Karjalan pakolaisten avustuskeskuksessa. Hän toimi elokuusta 1940 alkaen "Pohjolan Sanomien" pakinoitsijana, tilapäisenä toimittajana ja kirja-arvostelijana.


title: Martta Haatanen

text: Haatanen osallistui sotien jälkeen Tornion kunnallispolitiikkaan Maalaisliiton edustajana, kaupunginvaltuustossa hän oli 1957-1968 ja kaupunginhallituksessa 1960. Hän oli kaupungin historian ensimmäinen naisjäsen kaupunginhallituksessa.


title: Martta Haatanen

text: Haatasen esikoisromaani oli rautatieaiheinen "Rautaiset siteet" vuodelta 1936. Läpimurtoteos kirjailijana oli vuonna 1940 ilmestynyt "Yön kuningatar". Kaikkiaan hän kirjoitti 19 romaania, joita on käännetty ruotsiksi, tanskaksi ja ranskaksi. Suomalaisille äideille omistettu sota-aikaan sijoittuva romaani "Kirkastettu sydän" on Ilmari Unhon ohjaaman elokuvan "Kirkastettu sydän" pohjana. Pakinoitsijana Haatanen käytti nimimerkkejä Mirjam Koski ja Mukan Sohvi. Pakinoissa hän myös käytti Peräpohjolan murretta, vaikka kirjoittikin kirjansa yleiskielellä.


title: Justus järjestää kaiken

text: Justus järjestää kaiken on Lasse Pöystin ohjaama suomalainen elokuva vuodelta 1960. Elokuva perustuu komediasarjaan "Lasse Pöysti Show", missä Pöysti oli keksijä Justuksen roolissa. Elokuva on Lasse Pöystin viimeinen ohjaus.


title: Justus järjestää kaiken

text: Elokuvan yleisömenestys oli kehnohko ja se jäi taloudellisesti tappiolle. Pöysti kertoo näkemyksenään omasta ohjaustyöstään eräässä haastattelussa, että pystyi "sen alkuun kehittämään ehkä satakunta metriä ihan hyväksyttävää elokuvallista toimintaa..."


title: Justus järjestää kaiken

text: Aikalaisarvioissa elokuva saa sekä kiitosta että moitteita. Jaakko Tervasmäki (Elokuva-Aitta) kehuu elokuvan alkua ja toteaa sitten: "Vasta kun elokuvan henkilöt alkavat puhua, kerronta solahtaa tavanomaisiin uomiin." Pöystin eräitä eleitä verrataan Chapliniin, mutta esimerkiksi Tervasmäki huomauttaa, etteivät ne onnistu niin hyvin että "niiden varaan voisi filmin hauskuuden perustaa".


title: Justus järjestää kaiken

text: Myöhemmin elokuvaa on pidetty kovin sketsimäisenä. Se koostuu irrallisista sketseistä ilman erityisempää visuaalista näkemystä, sanoo yksi kriitikko. Toinen kriitikko kuitenkin kiittää yritystä panostaa verbaalihuumoriin, joka suomalaisissa komedioissa ei ollut tavallista.


title: Justus järjestää kaiken

text: Justus (Lasse Pöysti) on onneton työtön keksijä, joka asuu purkutalossa. Hän tapaa nuoren Bellan (Elina Salo), ja he päättävät asua yhdessä. He ovat köyhiä, ja Justus on vararikon partaalla. Justus järjestää Kaikki Järjestyy O.Y:n, jonne saapuu kuitenkin vain yksi hakija, hyvin ujo mies, Osmo Ujokas. Justus tapaa voimamies Pontuksen (Leo Lastumäki), jota hän kouluttaa nyrkkeilyotteluun. Justus voittaa kilpailun, ja heistä tulee rikkaita. Justus ryhtyy valmistelemaan uutta jalankulkijoiden Patikka-puoluetta, ja johtajatar Minna (Birgitta Ulfsson) voittaa Miss Patikka -kilpailun.


title: Justus järjestää kaiken

text: Justus huomaa, että rikkaana ja kiireisenä ei ole aikaa muille ja luopuu puolueestaan, ja Justus ja Bella palaavat yhteen.


title: Sakari Issakainen

text: Sakari Issakainen (s. 6. toukokuuta 1938 Heinävesi) on suomalainen kirjailija.


title: Sakari Issakainen

text: Issakainen kävi keskikoulun ja opiskeli Heinolan seminaarissa ja Sibelius-Akatemian kirkkomusiikkiosastolla. Hän toimi vuosikymmeniä opettajana Helsingissä ja Heinävedellä sekä kanttorin sijaisena synnyinkunnassaan Heinävedellä. Vuodesta 1988 lähtien hän on toiminut päätoimisena kirjailijana.


title: Sakari Issakainen

text: Issakaiselle myönnettiin vuonna 1987 J. H. Erkon palkinto romaanista "Paratiisissa ei soi Paganini". Hän voitti Kirjallisuuden valtionpalkinnon teoksellaan "Jos nimeltä kutsut" (1991). Teoksellaan "Valaskalan unta" Issakainen voitti vuonna 1992 Gummeruksen Kaarlen päivän palkinnon.


title: US5

text: US5 oli englantilais-amerikkalainen poikabändi. Sen tuottajana toimii Lou Pearlman, joka on tuottanut myös esimerkiksi Backstreet Boysin. Alun perin yhtyeeseen kuului 5 jäsentä: Richie Stringini, Cayce Clayton, Izzy Gallegos, Vincent Thomas ja Jay Khan, jotka ovat kotoisin Yhdysvalloista, Britanniasta ja Saksasta. Vincent tuli yhtyeeseen vasta heidän neljännelle levylleen. Ennen Vincentiä yhtyeessä oli Mikel Johnsson. Ensimmäisellä albumillaan "Here We Go" yhtye tuli suosituksi Keski-Euroopassa.


title: US5

text: Manageri Pearlman pidätettiin kesäkuussa 2007 epäiltynä Yhdysvaltojen historian pahimmasta ponzi-huijauksesta, ja joutui vankilaan.


title: US5

text: Yhtyeen viimeinen esiintyminen oli vuonna 2010.


title: US5

text:
Yhtye perustettiin keväällä 2005. Heidän ensimmäinen singlensä, "Maria", myi kultaa Yhdysvalloissa. Siitä tuli ykköshitti Saksassa ja se oli myös suuri hitti kesällä useissa Euroopan maissa. Myöhemmin lokakuussa 2005 he julkaisivat debyyttialbuminsa, joka myi kultaa ja platinaa Saksassa ja Itävallassa. Syksyllä 2006 yhtyeen toinen albumi, "In Control" julkaistiin. Se menestyi hyvin muun muassa Puolassa ja sai siellä myös Golden Records palkinnon molemmista albumeistaan. Syksyllä 2007 Mikel Johnson päätti lopettaa, ja hänen tilalleen otettiin Vincent Tomas. Elokuussa 2008 Christoph "Chris"
Watrin päätti jättää yhtyeen uupumuksen takia. Helmikuussa 2009 Vincent “Vince” Tomas ja Izzy Gallegos jättivät yhtyeen.


title: Guillermo del Toro

text: Guillermo del Toro (s. 9. lokakuuta 1964 Guadalajara, Jalisco) on meksikolainen kahdesti Oscar-palkittuelokuvaohjaaja, käsikirjoittaja ja tuottaja, joka on erikoistunut kauhufantasiaan. Hänen elokuvissaan käytetään usein runsaasti erikoisefektejä ja niissä esiintyy usein myyttien tai satujen hahmoja.


title: Guillermo del Toro

text: Del Toro ohjasi, käsikirjoitti ja tuotti fantasiaelokuvan "Pan’s Labyrinth" (2006), joka sai kuusi Oscar-ehdokkuutta ja voitti kolme. Hän voitti parhaan ohjauksen Oscar-palkinnon uusimmasta elokuvastaan "The Shape of Water" (2017), joka sai myös parhaan elokuvan palkinnon. Del Toro tunnetaan myös Yhdysvalloissa tuotetuista sarjakuviin perustuvista elokuvistaan, kuten "Blade II" sekä "Hellboy" ja "".


title: Guillermo del Toro

text: Guillermo del Toro syntyi 9. lokakuuta 1964 Guadalajarassa Meksikossa. Hän kiinnostui jo nuorella iällä makaaberista. Lukiossa del Toro teki lyhytelokuvia ja kävi myöhemmin Centro de Investigación y Estudios Cinematográficos -elokuvakoulua. 1980-luvun puolivälissä del Toro perusti oman erikoisefektifirmansa nimeltä Necropia, joka teki efektejä Meksikon elokuvamarkkinoille.


title: Guillermo del Toro

text: Del Toron ensimmäinen pitkä elokuva oli espanjan- ja englanninkielinen "Cronos" (1993). Elokuva kertoo antiikkikauppiaasta, joka muuttuu vampyyriksi. Meksikon elokuva-akatemia palkitsi elokuvan kahdeksalla Ariel-palkinnolla. Del Toron toinen elokuva, Miramaxin tuottama "Mimic – ääretön vaara" (1997) kertoo New Yorkissa riehuvista jättiläisötököistä. Seuraava elokuva, "Devil’s Backbone" (2001) on vakava historiallinen kertomus lapsista Espanjan sisällissodassa.


title: Guillermo del Toro

text: Del Toro palasi kauhun pariin neljännellä elokuvallaan, sarjakuvaan perustuvalla vampyyritarinalla "Blade II" (2002), joka keräsi lipputuloina yli 150 miljoonaa dollaria. Myös elokuva "Hellboy" (2004) perustuu sarjakuvaan samoin kuin sen jatko-osa "" (2008). Näiden välissä del Toro teki Espanjassa fantasiaelokuvan "Pan’s Labyrinth" (2006), joka tuotti yli 80 miljoonaa dollaria ja oli yksi vuoden katsotuimpia elokuvia myös Yhdysvalloissa. Elokuva sai kuusi Oscar-ehdokkuutta, joista yksi parhaasta vieraskielisestä elokuvasta, ja se voitti kolmessa kategoriassa.


title: Guillermo del Toro

text: Del Toron ilmoitettiin vuonna 2008 ohjaavan Peter Jacksonin tuottamat ja J. R. R. Tolkienin kirjaan pohjaavat "Hobitti"-elokuvat. Toukokuun lopussa 2010 del Toro kuitenkin ilmoitti jättävänsä ohjaajan pestin studioiden ongelmien viivästytettyä tuotantoa toistuvasti. Myös yhtenä käsikirjoittajista työskennellyt del Toro jatkoi projektissa käsikirjoituksen valmistumiseen saakka. Hän luonnehti ohjaajan roolista luopumista ”elämänsä vaikeimmaksi päätökseksi”.


title: Guillermo del Toro

text: Vuonna 2010 del Toro perusti visuaalisia efektejä tuottavan yhtiön nimeltä Mirada.


title: Guillermo del Toro

text: Del Toron seuraava elokuva, "Pacific Rim – Hyökkäys Maahan" (2013) on suuren budjetin elokuva, jossa jättimäiset robottisotilaat taistelevat jättiläishirviöitä vastaan. "Crimson Peak" (2015) on taiteellinen kauhuelokuva, joka kertoo kauhistusta aiheuttavasta talosta, jolla on muisti.


title: Guillermo del Toro

text: "The Shape of Water" (2017) on tumma fantasia-rakkaustarina. Elokuva voitti Venetsian elokuvajuhlien pääpalkinnon ja toi del Torolle parhaan ohjaajan Golden Globen. Elokuva oli vuonna 2018 ehdolla 13 Oscar-kategoriassa. Del Toro voitti elokuvasta parhaan ohjauksen Oscarin, ja elokuvalle myönnettiin myös parhaan elokuvan palkinto, jonka del Toro otti sen tuottajana vastaan.


title: Guillermo del Toro

text: Del Toro on ollut naimisissa Lorenza Newtonin kanssa vuodesta 1986, ja heillä on kaksi tytärtä. Del Toron isä kidnapattiin vuonna 1998 ja vapautettiin kaksi kuukautta myöhemmin lunnaita vastaan. Sen jälkeen del Toro muutti perheineen Yhdysvaltoihin.


title: Library of Living Philosophers

text: Library of Living Philosophers on kirjasarja, jonka kukin osa on omistettu yhdelle elossa olevalle maineikkaalle filosofille. Sarjan tekemisen aloitti Paul Arthur Schilpp vuonna 1939. Hän toimi sarjan toimittajana vuoteen 1981 saakka. Vuodesta 1981 vuoteen 2001 toimittajana toimi Lewis Edwin Hahn ja hänen jälkeensä sarjaa on toimittanut Randall E. Auxier.


title: Library of Living Philosophers

text: Kirjat sisältävät aiheena olevan filosofin ”intellektuaalisen omaelämäkerran” ja täydellisen julkaisuluettelon lisäksi kokoelman kriittisiä ja tulkitsevia esseitä useilta aikalaisfilosofeilta kohteena olevan filosofin käsittelemiltä aloilta, sekä kohteena olevan filosofin vastaukset kirjoituksiin. Sarjan alkuperäisenä tavoitteena oli mahdollistaa, että tunnetut filosofit saattoivat vastata tulkitsijoilleen vielä eläessään ja toivottavasti ratkaista loputtomat väittelyt siitä, mitä joku ”todella tarkoitti”. Vaikka sarja ei välttämättä olekaan onnistunut tässä nimenomaisessa tarkoituksessaan — vastaushan voi vaatia yhtä paljon tulkintaa kuin alkuperäinenkin essee — sarjasta on tullut arvostettu filosofinen resurssi ja keskeinen filosofisen keskustelun areena. Sarjaan pääsemistä pidetään filosofian alalla Nobelin palkintoon verrattavissa olevana kunnianosoituksena.


title: Library of Living Philosophers

text: Suomalaisista filosofeista sarjassa on julkaistu osat Georg Henrik von Wrightille (1989) ja Jaakko Hintikalle (2006).


title: Library of Living Philosophers

text: Tähän mennessä sarjassa on julkaistu seuraavat osat:Tällä hetkellä suunnitelmissa ovat osat seuraaville filosofeille:


title: Luettelo CMX:n kappaleista

text: Tämä on luettelo rock-yhtye CMX:n virallisesti julkaistuista kappaleista aakkosjärjestyksessä. Listassa on kaikkiaan 277 kappaletta.


title: Enäjärvi (Pori)

text: Enäjärvi on Porin 39. kaupunginosa. Enäjärven naapurikaupunginosat ovat Pihlava, Metsämaa ja Kyläsaari.


title: Enäjärvi (Pori)

text: Enäjärvi koostuu omakotitaloista, metsästä ja kaupunginosalle nimensä antaneesta Enäjärvestä. Enäjärvellä on myös oma ala-aste, jonka alueella sijaitsee urheilukenttä. Enäjärviläiset ja metsämaalaiset käyvät samaa ala-astetta.


title: Anni Lahtinen

text: Anni Lahtinen (2. helmikuuta 1914 Kuhmalahti – 21. heinäkuuta 2009 Tampere) oli suomalainen kirjailija. Hän julkaisi romaaneja, novelleja, radiokuunnelmia, lehtikirjoituksia ja arvosteluja.


title: Anni Lahtinen

text: Lahtinen oli entinen sosiaalipäällikkö. Hänen ensimmäinen teoksensa "Ystäväni Elviira, mustalaistyttö" ilmestyi vuonna 1973. Hänelle myönnettiin Valtion kirjallisuuspalkinto 1981 sekä Tampereen kaupungin kirjallisuuspalkinto 1989.


title: Anni Lahtinen

text: Lahtinen antoi 90-vuotispäivänsä alla 2004 Aamulehdelle haastattelun, jossa hän ilmoitti, ettei halua kirjoittaa rajatulle lukijakunnalle.


title: Enäjärvi

text: Enäjärvi voi tarkoittaa seuraavia:


title: Ratavartijan kaunis Inkeri

text: Ratavartijan kaunis Inkeri on suomalainen elokuva vuodelta 1950. Sen on ohjannut Hannu Leminen ja tuottanut Mauno Mäkelä Fennada-Filmistä. Kyseessä oli yhtiön ensimmäinen pitkä elokuva, jota on kiittäen mainittu Lemisen parhaaksi ohjaustyöksi. Sen ensi-ilta oli 20. lokakuuta 1950 Helsingissä Rexissä ja Tuulensuussa.


title: Ratavartijan kaunis Inkeri

text: Elokuva perustuu Jussi Kukkosen kriitikkojen arvioissa tylytystä saaneeseen viihderomaaniin "Ratavartijan kaunis Inkeri" vuodelta 1947. Se on nuoren vaimon, häntä vanhemman ratavartijana toimivan aviomiehen ja nuoren komean veturinkuljettajan välinen melodramaattinen kolmiodraama.


title: Ratavartijan kaunis Inkeri

text: Veturinkuljettaja (Erkki Viljos) suutelee kaunista ratavartijan vaimoa Inkeriä (Helena Kara, ohjaajan puoliso) tietämättä, että tämän mies on ratavartija. Inkeri on solminut avioliiton kiitollisuudesta ja joutuu houkutusten edessä omantunnonkriisiin.


title: Ratavartijan kaunis Inkeri

text: Elokuvatarkastamo paheksui erästä kuvaleikkausta, jossa Inkerin ja Ilmarin rakkauskohtaus vaihtuu lähikuvaan höyryveturin kiivaasti edestakaisin liikkuvasta kiertokangesta. Tämän katsottiin herättävän katsojissa epäsiveellisiä mielikuvia.


title: Ratavartijan kaunis Inkeri

text: Aikalaiskriitikkojen näkemykset tiivistää Olavi Veistäjä (Aamulehti) kritiikkinsä otsikossa: "Hyvin ohjattua ja näyteltyä kehnoa viikkolehtiromantiikkaa." Muun muassa Juha Nevalainen (Ilta-Sanomat) ihmettelee arviossaan, "että tästä kertomuksesta on saatu aikaan elokuva, joka hämmästyttävän vankasti liikkuu arjen realistisella peruskalliolla". Kiitosta saavat ohjaaja Lemiseen lisäksi niin kuvaaja Esko Töyri kuin säveltäjä Ahti Sonninen (Jouko Tyyri, Ylioppilaslehti). Myös näyttelijät saavat kiitosta monelta kriitikolta.


title: Ratavartijan kaunis Inkeri

text: Eräässä myöhemmässä arviossa elokuvaa on sanottu Lemisen parhaaksi melodraamaksi, jossa limittyvät toisiinsa rakkauden poltteessa riutuvat ihmiset, veturin mäntien voima ja kesäinen luonto.


title: Viherluikero

text: Viherluikero ("Salarias fasciatus") on luikeroihin kuuluva kala.


title: Viherluikero

text: Viherluikero kasvaa noin 13 cm pitkäksi. Sen pää on nelikulmainen, silmät kohoavat päälaen yläpuolelle ja vielä silmien yläpuolelle kohoavat tappipäiset silmäripsimäiset ulokkeet. Selkäevä kohoaa komeana harjana lähes koko selän pituudelta. Väritys on epämääräisen ruskeanvihreänharmaankirjava.


title: Viherluikero

text: Viherluikero elää luonnossa Indopasifisella merialueella. Se on suosittu riutta-akvaarion kala.


title: Viherluikero

text: Viherluikero nöpöttää usein rintaeviensä varassa samalla tavalla kuin tokot.


title: Viherluikero

text: Viherluikero syö luonnossa enimmäkseen levää. Se viihtyy parhaiten altaassa, jossa kasvaa nukkamaista nuorta levää, jota se voi laiduntaa pitkin päivää (englanninkielinen lempinimi onkin Lawnmower blenny, ruohonleikkuriluikero)


title: Eevamaija Poijärvi

text: Eevamaija Poijärvi (28. joulukuuta 1932 Tampere – 9. maaliskuuta 2001 Tampere) oli suomalainen kirjailija. Hänelle myönnettiin mm. Väinö Linna -palkinto.


title: Eevamaija Poijärvi

text: Poijärvi asui Tampereella ja Kurussa.


title: Vähäjoki

text: Vähäjoki-nimisiä jokia on Suomessa useita:


title: Vähäjoki

text: Vähäjoki on myös joidenkin kylien tai kaupunginosien nimi:


title: Space Ritual

text: The Space Ritual Alive in Liverpool and London on Hawkwindin live-albumi vuodelta 1973. Ajan myötä albumi on noussut yhdeksi space rock -genren tärkeimmistä albumeista. Albumi nousi julkaisuvuonnaan Ison-Britannian albumilistalla sijalle 9 ja nousi listoille myös Pohjois-Amerikassa ja Suomessakin.


title: Space Ritual

text: ”Space Ritual” oli yhtyeen suuri kiertue vuosina 1972-1973, jonka ideoi yhtyeen laulaja/runonlausuja Robert Calvert. Ideana oli tarjota yleisölle audiovisuaalinen kokemus avaruudessa ja ajassa matkustamisesta. Lavasteet, teemat ja konserteissa nähdyt avaruus-animaatiofilmit olivat Calvertin ja taiteilija Barney Bubblesin kehittelemiä ja valoshowsta vastasi Liquid Len (Jonathan Smeeton) ryhmineen. Mukana olivat myös tanssijat Miss Renee ja Tony Carrera Hawkwindin oman tanssijan Stacian lisäksi. Varsinaisessa yhtyeessä soittivat Calvertin lisäksi kitaristi-laulaja Dave Brock, basisti Lemmy Kilmister, saksofonisti Nik Turner, elektronisista tehosteista vastaavat Dik Mik ja Del Dettmar sekä rumpali Simon King.


title: Space Ritual

text: Calvert ja yhtyeen lähipiiriin kuulunut tieteiskirjailija Michael Moorcock kirjoittivat albumilla kuultavat, kappaleita linkittävät runot (”Earth Calling”, ”The Awakening”, ”Black Corridor”, ”Ten Seconds of Forever”, ”Sonic Attack” ja ”Welcome to the Future”), jotka Calvert lausui. Klassikoksi muodostunut, Moorcockin kirjoittama ”Sonic Attack” -runo julkaistiin promo-singlenä, joka nykyään on keräilyharvinaisuus.


title: Space Ritual

text: Kiertueen menestykseen vaikutti kesällä 1972 julkaistu hitti-single ”Silver Machine”, joka nousi Top-3:een Ison-Britannian single-listalla ja löi yhtyeen läpi laajemmalle yleisölle. Itse asiassa juuri singlen menestyksestä saatu pääoma mahdollisti ”Space Ritual” -kiertueen toteutuksen. Kappale kuitenkin puuttui setistä kyseisellä kiertueella. Ennen kiertuetta yhtye oli julkaissut myös tuoreimman studioalbuminsa "Doremi Fasol Latido".


title: Space Ritual

text: Uusia, tuolloin studio-albumeilla ennenjulkaisemattomia kappaleita albumilla runojen lisäksi ovat Dave Brockin ”Upside Down”, Del Dettmarin ja Dik Mikin esittämä elektroninen siirtymä ”Electronic No. 1” sekä Hawkwind-klassikoksi vuosien aikana noussut Robert Calvertin kirjoittama, psykiatri Wilhelm Reichin teorioihin perustuva ”Orgone Accumulator”. Kappaleen musiikissa on vaikutteita Canned Heatin ”Fried Hockey Boogie” -kappaleesta ja siinä Brockin raskas riffi ja Kilmisterin bassonsoitto ovat hyvin pinnassa. Albumin alussa kuultavaa ”Born to Go” -kappaletta ei myöskään oltu aiemmin julkaistu studio-albumeilla ja ”Seven By Seven” oli alun perin ”Silver Machine” -singlen b-puoli.


title: Space Ritual

text: Vuoden 1972 "Doremi Fasol Latido"-albumilta on mukana viisi kappaletta (”Down Through The Night”, ”Lord of Light”, ”Space Is Deep”, ”Brainstorm” ja ”Time We Left (This World Today)”) ja kahdelta ensimmäiseltä albumilta vain yksi ("In Search of Space"-albumin ”Master of the Universe”). Musiikillisesti yhtyeen esiintyminen on hyvin heavy rock-painotteinen efekteillä höystettynä.


title: Space Ritual

text: Albumi nauhoitettiin kahdessa konsertissa 22. joulukuuta 1972 Liverpoolin Stadiumilla ja 30. joulukuuta Brixton Sundownissa, Lontoossa. Konsertit nauhoitti myöhemmin muun muassa Motörheadin tuottajana tunnettu Vic Maile. Maile ja Anton Matthews miksasivat nauhat myöhemmin Olympic-studioilla Lontoossa. Kansitekstien mukaan kappaleita ”Brainstorm” ja ”Time We Left” jouduttiin lyhentämään liiallisen pituuden vuoksi. Leikkaamattomia ja dubbaamattomia versioita kappaleista on saatavilla vuoden 1985 puoli-virallisella "Space Ritual Volume 2"-koosteella, sekä vuonna 2007 julkaistulla "Collectors Edition" -painoksella. Lisäksi konserteissa encorena kuultu ja alkuperäiseltä versiolta poisjäänyt ”You Shouldn’t Do That” löytyy remasteroiduilta painoksilta. Vuoden 2007 painoksella oleva DVD-audioversio mahdollistaa albumin kuuntelun kokonaisena jatkuvana konserttina ilman levyn / puolenvaihtoja. Perinteiseen live-konserttiin nähden ”Space Ritual” ei sisältänyt välispiikkejä tai yleisön ja yhtyeen välistä kommunikaatiota, vaan konsertti kulki musiikin ja runojen myötä yhtenä jatkumona.


title: Space Ritual

text: Albumi on tunnettu myös Barney Bubblesin suunnittelemasta kansitaiteesta. Alkuperäinen vinyyliversio julkaistiin kuuteen osaan jakautuvassa kansipaneelissa, jotka sisälsivät psykedelisin värein tehtyjä maalauksia sekä mustavalkoisia valokuvia sekä runotekstejä ja muita kirjoituksia. Albumi pääsi "Q"-lehden sadan parhaan levynkannen listalle.


title: Space Ritual

text: "Space Ritual" julkaistiin toukokuussa 1973 ja se menestyi hyvin nousemalla Brittein albumilistalla sijalle 9. Myös arvostelut albumista olivat myönteisiä. "New Musical Express" -lehden Nick Kent kirjoitti arvostelussaan, että ”Hawkwind on löytänyt avaruuden tunnelman ja pystynyt luomaan todellisen tuntuisen ympäristön, ja he ovat myös Britannian paras psykedeelinen yhtye”. "Sounds"-lehden kriitikko totesi, että ”yhtye rokkaa kuin mielipuoli, ja sen tahdissa voi hyvin bailata, vaikkei sanoituksia heti ymmärräkkään”.


title: Space Ritual

text: Albumi julkaistiin Pohjois-Amerikassa lokakuussa 1973 ja se nousi niukasti siellä Billboardin albumi-listalla sijalle 179. "Rolling Stone" -lehti oli varauksellinen arviossaan: ”Basisti soittaa edelleen kahta samaa nuottia ja yhtyeen pääpaino näyttäisi olevan albumikansien tekemisessä, mutta he ovat myös todiste, että jotkut käyttävät edelleen happoa”. "Billboard"-lehti puolestaan oli positiivisempi: ”Yksi Britannian tämän hetken parhaista bändeistä on julkaissut villin miksauksen efektejä sisältävää musiikkia ja avaruusaiheisia tarinoita. Levyn pitkät soolot suorastaan kietoutuvat kuuntelijaan”. "Space Ritual" nousi myös Suomessa albumilistan top-30:neen.


title: Space Ritual

text: Nykyään albumi on arvostettu proge- ja space rock -piireissä korkealle. "Mojo"-musiikkilehti kehui albumia vuoden 1999 artikkelissaan ”yhtyeen ehdottomaksi virstanpylvääksi” ja sanoo yhtyeen onnistuneen täydellisesti ”heavy metalin ja acid rockin yhdistämisessä”. Vuonna 2005 albumi rankattiin sijalle 8. Mojon ja Q-lehden ”40 Cosmic Rock Albums” -äänestyksessä. Albumista on julkaistu kaksi bonus-raitoja sisältävää remasteroitua versiota vuosina 1996 ja 2007.


title: Space Ritual

text: "Space Ritual"-kiertue huipentui toukokuussa 1973 pidettyyn suureen konserttiin Wembleyn areenalla Lontoossa. Saman vuoden kesällä julkaistun ”Urban Guerilla” -singlen jälkeen Robert Calvert lähti yhtyeestä soolouralle. Myös alkuperäisjäsen Dik Mik poistui yhtyeestä saman vuoden lopulla. Marraskuussa yhtye lähti ensimmäiselle Pohjois-Amerikan kiertueelle pääesiintyjänä, vaikka sillä ei ollut ollut suurempaa menestystä taikka hittiä uudella mantereella. Tästä huolimatta yhtye soitti lähes aina täysille saleille kyseisellä kiertueella ja varsinkin yhtyeen valoshowta kehuttiin. "Space Ritualin" jälkeen yhtye loitontui avaruus-teemasta ja seuraavien albumien tekstit ja teemat liittyivät enemmän "maanläheisiin aiheisiin" kuten fantasia ja mytologia, ja myös yhtyeen musiikki muuttui melodisemmaksi.


title: Space Ritual

text:
A-puoliB-puoliC-puoliD-puoliCD 1CD 2
CD 1CD 2
DVD-audio (DTS 96/24 ja 24 bit/48kHz Stereo)Ekstrat:


title: Heathrow Express

text: Heathrow Express on pikajunayhteys Paddingtonin rautatieasemalta Heathrow'n lentoasemalle. Juna saapuu Paddingtonista Heathrow'in terminaalien 1–3 asemalle 15 minuutissa ja pääteasemalleen terminaali 4:n asemalle noin 22 minuutissa.


title: Heathrow Express

text: Rautatielinjan rakentaminen aloitettiin 1993 ja se valmistui 1998. Lokakuussa 1994 rakenteilla oleva tunneli romahti ennalta-arvaamattomasti, tuhoten toimistorakennuksen sekä pysäköintialueen. Romahdus pysäytti Lontoon metron Jubilee-linjan rakentamisen, jonka rakennusurakoitsijat olivat käyttäneet samantyylistä tunnelitekniikkaa. Vuonna 1999 Heathrow Express -linjan ensisijainen rakennusurakoitsija Balfour Beatty tuomittiin onnettomuuden takia 1,2 miljoonan punnan sakkoihin.


title: Heathrow Express

text: Heathrow Expressiä ylläpitää lentokenttäoperaattori BAA Ltd.:n tytäryhtiö, eikä se kuulu National Railin alaisuuteen, vaikkakin se käyttää sen raiteita.


title: Kannelmäen seurakunta

text: Kannelmäen evankelisluterilainen seurakunta on yksi Helsingin evankelisluterilaisista seurakunnista ja kuuluu Helsingin seurakuntayhtymään, Huopalahden rovastikuntaan ja Helsingin hiippakuntaan. Seurakunta käsittää Etelä-Kaarelan alueen, ja siihen kuuluvat Kannelmäen lisäksi Hakuninmaa, Maununneva ja Malminkartano.


title: Kannelmäen seurakunta

text: Kannelmäen seurakunnan alue kuului vuoteen 1946 asti Helsingin maalaiskuntaan ja Helsingin pitäjän seurakuntaan. Pyhän Laurin kirkko toimi seurakunnan kirkkona aina vuoteen 1953 saakka, minkä jälkeen alue kuului Malmin seurakuntaan. Vuonna 1961 Etelä-Kaarela liitettiin Huopalahden seurakuntaan, ja itsenäinen Kannelmäen seurakunta aloitti toimintansa 1. tammikuuta 1966.


title: Kannelmäen seurakunta

text: Kannelmäen kirkko vihittiin käyttöön 1. syyskuuta 1968. Se on rakennettu betonista ja kuvaa telttamajaa. Kirkon ovat suunnitelleet arkkitehdit Martti ja Marjatta Jaatinen.


title: Kannelmäen seurakunta

text: Seurakunnan ensimmäisenä kirkkoherrana toimi Veikko Vanha-Perttula. Häntä seurasi vuonna 1981 piispa Martti Simojoen poika Pentti Simojoki, ja 1. toukokuuta 2001 alkaen kirkkoherrana on toiminut Sakari Enrold.


title: Kannelmäen seurakunta

text: Vuoden 2015 alussa seurakunnan jäsenmäärä oli 13 881. Alueen asukkaista kirkkoon kuuluu 51,0 %. Seurakunnan ikärakenteesta enemmistön muodostavat 40–64-vuotiaat seurakuntalaiset, joiden osuus on 35,5 % jäsenistä.


title: Kannelmäen seurakunta

text: Kannelmäen kirkon lisäksi toimintaa on Malminkartanossa seurakuntakodissa ja Toimintakeskus Jennyssä. Malminkartanoon on jo usean vuoden ajan suunniteltu omaa kirkkoa. Seurakuntakoti on entisen Malminkartanon tilan tilanhoitajan asunto. Seurakunnan alueella toimii myös ruotsinkielinen Lukas församling.


title: Kannelmäen seurakunta

text: Seurakunnassa toimivat kamarikuoro Vox Canora sekä lapsi- ja varhaisnuorisokuoro Kannelkellot. Kuoroja johtaa Kannelmäen seurakunnan kanttori Sirkku Rintamäki. Kannelkellot on esiintynyt muun muassa valtiopäiväjumalanpalveluksessa helmikuussa 2010.


title: Bristolin kansainvälinen lentoasema

text: Bristolin kansainvälinen lentoasema sijaitsee Bristolissa Lounais-Englannissa.


title: Bristolin kansainvälinen lentoasema

text: Sieltä lentävät säännöllisesti:


title: Bristolin kansainvälinen lentoasema

text: Lisäksi sieltä lentää myös matkatoimistojen ja matkanjärjestäjien lentoja.


title: Bristolin kansainvälinen lentoasema

text: Lentoasemalle/lta pääset kaupungista/kiin kätevästi bussilla tai junalla.


title: Tim Rice

text: Sir Timothy Miles Bindon Rice (s. 10. marraskuuta 1944 Amersham, Buckinghamshire Englanti) on englantilainen sanoittaja. Hän on tehnyt sanoituksia Elton Johnin kanssa Leijonakuningas-elokuvaan. Tim Rice on tehnyt myös paljon yhteistyötä säveltäjä Andrew Lloyd Webberin kanssa.


title: Seeprahai

text: Seeprahai ("Stegostoma fasciatum") on noin kahden metrin pituinen pääasiassa yöaktiivinen hailaji. Se on heimonsa ainoa edustaja. Laji viihtyy hiekkapohjaisissa vesissä 30 metrin syvyyteen asti. Aikuiset yksilöt ovat vaaleanruskeita ja mustatäpläisiä mutta nuorina ne ovat ruskearaidallisia, siitä suomalainen nimi. Se pystyy pumppaamaan vettä kiduksiinsa, joten se voi levätä pitkiä aikoja pohjassa tukehtumatta toisin kuin monet muut hait. Kykynee partenogeneesiin.


title: Seeprahai

text: Seeprahain ruokavalioon kuuluu kaloja, äyriäisiä ja nilviäisiä.


title: Seeprahai

text: Seeprahaita tavataan Intian valtameren ja läntisen Tyynenmeren rannikkovesissä.


title: Claudio Borghi

text: Claudio Borghi (s. 28. syyskuuta 1964 Castelar, Argentiina) on jalkapallovalmentaja ja entinen jalkapalloilija. Keskikentällä pelannut Borghi voitti maailmanmestaruuden vuoden 1986 MM-kisoissa.


title: Claudio Borghi

text: Borghi, lempinimeltään "Bichi", aloitti uransa vuonna 1981 Argentinos Juniorsissa. Borghi oli nuorena lupaava pelaaja ja häntä pidettiin tulevaisuuden jalkapallotähtenä. 22-vuotiaana hänet valittiin Argentiinan joukkueeseen vuoden 1986 MM-kisoihin. Borghi ei säväyttänyt kisoissa eikä hän koskaan täyttänyt niitä odotuksia, joita häneen oli kohdistettu. Borghi ei saanut kutsua maajoukkueeseen enää MM-kisojen jälkeen.


title: Claudio Borghi

text: Seuratasolla kysyntää silti riitti. Borghi vietti jalkapallokiertolaisen elämää pelaten 15 eri joukkueessa kuudessa eri maassa (Argentiina, Italia, Sveitsi, Brasilia, Meksiko ja Chile). Euroopassa hän pelasi Italiassa AC Milanissa sekä Como Calcio 1907:ssä ja Sveitsissä Neuchâtel Xamax’ssa. Borghin parhaat saavutukset tulivat uran alussa kasvattajaseura Argentinos Juniorsissa, jossa hän voitti Argentiinan mestaruuden ja Copa Libertadoresin. Myöhemmin urallaan Borghi voitti Colo-Colossa Recopa Sudamericanan. Borghi lopetti pelaajauransa kauden 1998–1999 jälkeen chileläisessä Club de Deportes Santiago Wanderersissa.Pelaajauran jälkeen Claudio Borghi siirtyi valmentajaksi. Kaudella 2002–2003 hän valmensi Chilessä Audax Club Sportivo Italianoa ilman suurempaa menestystä. Audax-pestinsä jälkeen Borghi toimi yliopistojalkaplloilun parissa valmennustehtävissä, kunnes vuonna 2006 hänestä tuli CSD Colo-Colon päävalmentaja. Heti ensimmäisellä kaudella hän johdatti Colo-Colon kahteen Chilen mestaruuteen (Apertura ja Clausura) ja Copa Sudamericanan finaaliin. Samana vuonna Claudio Borghi valittiin myös maanosan parhaaksi valmentajaksi.


title: Claudio Borghi

text: Kesäkuussa 2008 Borghi siirtyi Colo-Colosta kotimaahansa Independienten peräsimeen. Hänestä tuli seuran 19:s valmentaja viimeisen 10 vuoden aikana. Hänenkin urakkansa seurassa jäi varsin lyhyeksi, sillä Borghi erosi tehtävästään jo lokakuussa seuran hävittyä Club Atlético Huracánille 1–0.


title: Claudio Borghi

text: Kesäkuussa 2009 Borghi jatkoi valmennusuraansa Argentinos Juniorsin päävalmentajana. Borghin johdolla seura sijoittui 2009 Aperturassa kuudenneksi, mutta 2010 alkoi tulla jo parempia tuloksia. Argentinos saavutti muun muassa ennätyksellisen 14 ottelun voittoputken ja voitti ensimmäisen tittelinsä 25 vuoteen juhlimalla Clausuran mestaruutta 2010. Hyvästä menestyksestä huolimatta hän päätti jättää seuran Clausuran jälkeen.


title: Claudio Borghi

text: Toukokuussa 2010 hän siirtyi Boca Juniorsin peräsimeen. Tulokset olivat kuitenkin kehnoja ja Borghi erosi marraskuussa tehtävästään.


title: Claudio Borghi

text: Helmikuussa 2011 Borghista tuli Chilen maajoukkueen uusi päävalmentaja. Borghin johdolla Chile ei yltänyt tuloksellisesti samalle tasolle kuin Marcelo Bielsan johdolla. Huonosti alkaneet MM 2014 -karsinnat ja kehnot tulokset muissa maaotteluissa johtivat lopulta Borghin potkuihin marraskuussa 2012. Chile oli tuolloin hävinnyt viisi viimeisintä pelaamaansa ottelua.


title: Kōdōkan

text: Kōdōkan () on judon kansainvälinen päämaja josta hallinnoidaan kansainvälistä judo-toimintaa. Kirjaimellisesti japaninkielinen sana "kō" tarkoittaa "luennoida" tai "levittää tietoa", "dō" tarkoittaa tietä ja "kan" tarkoittaa julkista rakennusta. Karkeasti suomennettuna Kōdōkan tarkoittaa paikkaa tien opiskeluun. Sen on perustanut judon kehittäjä Jigorō Kanō vuonna 1882. Nykyisin Kōdōkan sijaitsee 8-kerroksisessa rakennuksessa Tokiossa Japanissa.


title: Kōdōkan

text: Kōdōkan tarjoaa oppitunteja sellaisille, jotka haluavat hallita judon taidon. Kurssit sisältävät teoriaa ja judon harjoittelua sekä yleiskasvatusta. Kurssi jakautuu kahteen osaan. Peruskurssi on aloittelijoita varten, lisäksi on erikoiskursseja niille, jotka ovat suorittaneet peruskurssin tai sitä vastaavan.


title: Kōdōkan

text: Kōdōkanissa on kahdeksan kerrosta ja kellari, ja talossa voi asua, harjoitella ja tehdä tutkimusta.


title: Kōdōkan

text: Kellarikerroksessa on kahvila sekä kokoustiloja. Ensimmäisessä kerroksessa on parkkialue, pankki ja myymälä. Toinen kerros sisältää kirjaston ja lisää kokoustiloja. Kolmas kerros on judokoille sekä vierailijoille, jotka asuvat Kōdōkanissa. Neljännessä kerroksessa on pukutilat viidennen, kuudennen ja seitsemännen kerroksen harjoitustiloille. Seitsemättä kerrosta kutsutaan päädōjōksi. Kahdeksas kerros on katselijoita varten; siellä on istuimia, joista näkee seitsemännen kerroksen päätilaan.


title: Viivi Hyvönen

text: Viivi Hyvönen (s. 16. huhtikuuta 1981) on suomalainen kirjailija. Hän julkaisi esikoisteoksensa, nuorten fantasiakirjan "Etsijä", vain 14-vuotiaana vuonna 1995. Hyvösen toinen fantasiaromaani "Mahlaa suonissaan" ilmestyi 1999. Hyvönen on valmistunut lääketieteen lisensiaatiksi Helsingin yliopistosta. Vuonna 2008 hän julkaisi romaanin "Apina ja Uusikuu". Viivi Hyvönen avioitui kesällä 2009.


title: Robert Berks

text: Robert Berks (26. huhtikuuta 1922 Boston, Yhdysvallat – 16. toukokuuta 2011, Orient, Yhdysvallat) oli yhdysvaltalainen kuvanveistäjä ja teollinen muotoilija. Berks teki pronssisia veistoksia julkisuuden henkilöistä, muun muassa Washingtonissa sijaitsevat Albert Einsteinia, John Kennedyä ja Mary McLeod Bethunea esittävät veistokset sekä Chicagossa sijaitsevan veistoksen Carl von Linnésta.


title: Turun keskuspaloasema

text: Turun keskuspaloasema on Turun VII kaupunginosassa, Eerikinkatu 35:ssä sijaitseva J. Eskil Hinderssonin suunnittelema varhaista klassismia ja jugendia yhdistelevä punatiilinen rakennus. Rakennus on valmistunut 1. syyskuuta 1916. Rakennuksen esikuva on Hampurin paloasema.


title: Turun keskuspaloasema

text: Aseman alkuaikoina palokunnalla oli käytössä hevosten vetämät palokärryt, joten asemalla on ollut tilat hevosille. Asemalle rakennettiin myös asuntoja päällystön perheille. Viimeiset asukkaat muuttivat talosta vuonna 1982.


title: Turun keskuspaloasema

text: Asema on Turun päivystävä paloasema ja siellä päivystää aina vähintään 9 paloautoa. Asemalla on Varsinais-Suomessa eniten palo- ja ambulanssitehtäviä. Asemalla päivystää virka-aikana neljä palomestaria. Näistä VS Länsi 30 ja Itä 30 ovat virka-ajan ulkopuolella kotona varallaolossa. Länsi 3 päivystää virka-ajan ulkopuolella Naantalin Luolalan paloasemalla ja Itä 3 Liedon paloasemalla.


title: Turun keskuspaloasema

text: Meriyksiköt


title: Hall of the Mountain Grill

text: Hall of the Mountain Grill on Hawkwindin albumi vuodelta 1974.


title: Hall of the Mountain Grill

text: Yhtyeen vuoden 1973 menestyksekkään "Space Ritual"-albumin ja kiertueen jälkeen yhtyeessä oli tapahtunut kokoonpanomuutoksia. Elektronisista tehosteista vastannut Dik Mik jätti yhtyeen syksyllä 1973 ja laulaja-kirjoittaja Robert Calvert oli lähtenyt yhtyeestä samana vuonna ja aloittanut soolo-albumin teon. Uudeksi jäseneksi yhtyeeseen liittyi High Tide - ja Third Ear Band-yhtyeissä soittanut kosketinsoittaja-viulisti Simon House, jolla oli muista yhtyeen muusikoista poiketen klassisen musiikin koulutus. Syntetisaattoria soittanut Del Dettmar jätti yhtyeen kesällä 1974 ennen albumin julkaisua muuttaakseen Kanadaan ja saman vuoden syksyllä yhtyeeseen liittyi toiseksi rumpaliksi Alan Powell, joka oli alun perin tullut tuuraamaan sairauslomalla ollutta Simon Kingia. Yhtyeessä jatkoivat vanhoina jäseninä laulaja-kitaristi Dave Brock, fonisti Nik Turner ja basisti-laulaja Lemmy Kilmister.


title: Hall of the Mountain Grill

text: Tällä albumilla Simon Housen mukaantulon myötä yhtyeen musiikki muuttui melodisemmaksi ja progressiivisemmaksi. House oli taitava muusikko ja sovittaja, mikä tuli näkymään uusissa sävellyksissä. Yhtye halusi myös loitontua edellisten albumien myötä tulleesta avaruusteemasta, mistä kertoo kansikuva, joka esittää maahan törmännyttä avaruusalusta. Myös sanoituksellisesti kappaleet luotaantuvat pois kyseistä teemasta. Albumin nimi tulee Lontoossa sijainneesta Mountain Grill -kahvilasta ja Edvard Griegin "In The Hall Of The Mountain King"-teoksesta. Etukannen maalasi yhtyeen taustavoimiin kuulunut taiteilija Barney Bubbles. Albumin tuottivat yhtye itse tuottaja Doug Bennettin kanssa, lukuun ottamatta alun perin livenä nauhoitettuja kappaleita, jotka tuotti Roy Thomas Baker.


title: Hall of the Mountain Grill

text: Albumin avaa singlenäkin julkaistu, hieman funk-vivahteinen Brockin sävellys "The Psychedelic Warlords (Disappear in Smoke)", jonka sanat ottavat kantaa yhteiskunnallisiin asioihin. Kappaleessa Housen mellotronin soitto on hyvin esillä. Lopussa kuullaan Kilmisterin ja Brockin keskinäistä jammailua.


title: Hall of the Mountain Grill

text: Toisena tuleva "Wind of Change"-instrumentaali kuultiin alun perin "Space Ritual"-kiertueella välisoittona ja nyt siitä tehtiin studio-versio. Kappale on tunnelmallinen, hidastempoinen ja siinä Housen viulu ja urut säestävät Brockin kitarointia.


title: Hall of the Mountain Grill

text: Nik Turnerin "D-Rider" edustaa psykedeelisempää ja raskaampaa suuntausta ja "Web Weaver" on akustinen numero, nousten loppua kohti koko bändin improvisaatioksi.


title: Hall of the Mountain Grill

text: Toisen puolen avaava "You'd Better Believe It" on perinteisempää Hawkwindia nopean suoraviivaisen kompin ja riffin myötä. Kappale nauhoitettiin Edmonton Sundownissa livenä tammikuussa 1974.


title: Hall of the Mountain Grill

text: Nimikappale "Hall of the Mountain Grill" on Simon Housen säveltämä lyhyt syntetisaattorilla säestetty piano-instrumentaali ja Kilmisterin ja rock-toimittaja Mick Farrenin säveltämä "Lost Johnny" on puolestaan raskaampi, efekteillä ryyditetty heavy rock-kappale. Kilmister levytti kappaleen myöhemmin uudelleen Motörhead-yhtyeensä kanssa.


title: Hall of the Mountain Grill

text: "Goat Willow" on Del Dettmarin lyhyt instrumentaali, jossa hän soittaa syntetisaattorin ohella kalimbaa, afrikkalaista sormipianoa.


title: Hall of the Mountain Grill

text: Albumin päättävä "Paradox" nauhoitettiin myös livenä Edmonton Sundownissa. Kappale on pääosin tunnelmallinen, nousten kuitenkin nopeampitempoiseksi sisältäen Housen mellotronin ja Brockin kitaran välistä jammailua keskivaiheessa.


title: Hall of the Mountain Grill

text: Albumi julkaistiin Britanniassa syyskuussa 1974. Se nousi kyseisen maan listalla sijalle 16. jatkaen yhtyeen top-20-sijoituksia. Singleinä julkaistiin kappaleet "The Psychedelic Warlords", b-puolenaan albumilta löytymätön, Edmonton Sundownin konsertissa nauhoitettu "It's So Easy", sekä "You'd Better Believe It" b-puolenaan "Paradox". Lehdistössä albumi sai vaihtelevan vastaanoton. Melody Maker-lehti kehui albumia "yhtyeen tähän saakka parhaaksi" vaikkakin kritisoi yhtyeen "jääneen hippi-imagonsa, valojensa ja nauhoitustekniikoidensa vangeiksi".


title: Hall of the Mountain Grill

text: Vuonna 1974 Hawkwind kiersi Pohjois-Amerikassa useampaan otteeseen ja lokakuussa 1974 siellä julkaistu "Hall Of The Mountain Grill" nousi myös listoille (110) uudella mantereella ja sai rohkaisevia arvosteluja paikallisilta musiikkilehdiltä. Rolling Stone-julkaisu kirjoitti albumin olevan "yhtyeen tähänastisista albumeista ensimmäisen, jota voi varauksetta kuunnella" ja Billboard-lehti kertoi "albumin sisältävän hyviä elektronisia juttuja" ja olevan "ideaali fm-soittoon". Phonograph Record-lehti puolestaan kritisoi albumia "ylituotetuksi" ja syytti yhtyettä "taiteellistumisesta". Albumin promoamiseksi Pohjois-Amerikassa julkaistiin myös neljä kappaletta sisältävä EP.


title: Hall of the Mountain Grill

text: Nykyaikana albumi arvostetaan yleisesti korkealle yhtyeen tuotannossa. Allmusic-sivuston kriitikko sanoo albumin olevan "yhtyeen paras" ja "hieno kitara-pohjainen space rock-albumi". Myös yhtyeen jäsenet ovat olleet tyytyväisiä albumiin. Rumpali Simon King totesi heti albumin julkaisun jälkeen olevansa "tyytyväinen albumiin ja sen tuomiin uusiin juttuihin" ja basisti Lemmy Kilmister on sanonut albumin olevan "yhtyeen huipennus".


title: Hall of the Mountain Grill

text: Vuonna 1996 albumista julkaistiin bonus-raitoja sisältävä remasteroitu CD-versio.


title: Franz Ferdinand (albumi)

text: Franz Ferdinand on samannimisen yhtyeen debyyttialbumi, joka julkaistiin 9. helmikuuta 2004. Albumilta julkaistiin singlenä viisi kappaletta. Albumin on äänitetty Ruotsin Malmöössä Gula Studiolla, ja sen on tuottanut muun muassa ruotsalaisen The Cardigans -yhtyeen kanssa toiminut Tore Johansson.


title: Franz Ferdinand (albumi)

text: Tammikuussa 2004 julkaistu albumille sisältyvä single ”Take Me Out” sijoittui Britannian singlelistalla kolmannelle sijalle, ja se on edelleen yhtyeen tunnetuin kappale. Kun "Franz Ferdinand" julkaistiin helmikuussa 2004, se sijoittui Britannian albumilistalla kolmannelle sijalle ja saman vuoden huhtikuussa 12. sijalle Australian albumilistalla. Aluksi Yhdysvalloissa listasijoitukset olivat Billboard 200 -listan alimmilla sijoilla, mutta se kuitenkin nousi uusien artistien indie-rockin ja Heartseekerin listoilla viiden parhaan joukkoon. Muutaman Pohjois-Amerikan-kiertueen ja ”Take Me Out” -kappaleen suosion jälkeen "Franz Ferdinand" nousi Yhdysvalloissakin sijalle 32. ja myi yli miljoona kappaletta.


title: Franz Ferdinand (albumi)

text:
"Franz Ferdinand" sai kriitikoilta hyvinkin positiivisen vastaanoton. Musiikkilehti NME arvioi albumin pistein 9/10 ja vertasi yhtyettä muihin taiderockin tyylisuunnan edustajiin, kuten The Beatlesiin, The Rolling Stonesiin ja Bluriin.
Listasijoitusten lähde:


title: Marius Petipa

text: Marius Ivanovitš Petipa (, oikealta nimeltään Victor Marius Alphonse Petipa; 11. maaliskuuta 1818 Marseille Ranska – 14. heinäkuuta 1910 Gurzuf, Krim, Venäjä, nyk. Ukraina) oli tanssija, koreografi ja opettaja, joka nosti venäläisen baletin kukoistukseensa 1800-luvulla. Marius Petipan on sanottu olevan ”klassisen baletin isä”, ja monet klassisen baletin suurnimet ovat siteeranneet häntä lähes yksimielisesti kaikkien aikojen vaikutusvaltaisimmaksi balettimestariksi ja koreografiksi.


title: Marius Petipa

text: Petipa on tasavertaisesti tunnettu luomistaan baleteista, jotka ovat selvinneet nykypäivään joko vanhoista teoksista inspiroituneina, uudelleen sovitettuina tai näille vanhoille teoksille uskollisina versioina – "Faaraon tytär" (1862), "Don Quijote" (1869), "La Bayadère" (1877), "Talismani" (1889), "Prinsessa Ruusunen" (1890), "Pähkinänsärkijä" (Lev Ivanovin koreografia Petipan ohjauksella) (1892), "Le Réveil de Flore" (1894), "Halte de Cavalerie" (1896), "Raymonda" (1898), "Harlequinade" (1900).


title: Marius Petipa

text: Petipa elvytti myös merkittävän määrän muiden koreografien tekemiä töitä, joita ei ollut pitkään aikaan esitetty Euroopan teattereissa. Monet näistä suhteellisen tuntemattomista töistä ovat säilyneet nykypäivään saakka - "Merirosvo", "Le Corsaire", (1856, 1863, 1868, 1885, ja 1899); "Giselle" (1850 Jules Perrot'n avustuksella, 1884, 1899); "Esmeralda" (1866, 1872, 1886, ja 1899); "Coppélia" (1884, 1894 Enrico Cecchettin kanssa); Paul Taglionin "Huonosti vartioitu tyttö" (1885 Lev Ivanovin kanssa); "Pieni kyttyräselkäinen hevonen" (AKA Tsaari Maiden) (1895); ja "Joutsenlampi" (1895 Ivanovin kanssa). Myös paljon erilaisia välinäytöksiä, satunnaisia otoksia Petipan alkuperäisistä teoksista sekä hänen uudelleen henkiin herättämiään teoksia on säilynyt, vaikka koko illan teoksena baletti ei olekaan saavuttanut suosiota.


title: Marius Petipa

text: Petipan äiti Victorine Grasseau oli tunnettu tragedianäyttelijä ja dramaopettaja. Hänen isänsä Jean Petipa oli arvostettu balettimestari, koreografi ja opettaja. Kun Marius Petipa syntyi, hänen isänsä oli kiinnitetty ylimmäksi balettitanssijaksi (päämiestanssijaksi) Grand-Théâtre de Marseillen balettiin. Vuonna 1819 hänet nimitettiin Maître de Ballet'ksi (ylimmäksi balettimestariksi/pääkoreografiksi) teatteriin.


title: Marius Petipa

text: Nuori Marius vietti varhaisen lapsuutensa matkustaen ympäri Eurooppaa perheensä kanssa; hänen vanhempansa ammatilliset sitoomukset veivät heitä kaupungista kaupunkiin. Kuuteen ikävuoteen mennessä hänen perheensä oli palannut Brysseliin, Belgiaan, missä hänen isänsä oli nimitetty sekä Maître de Ballet'ksi että ylimmäksi balettitanssijaksi Théâtre de la Monnaie -balettiin. Hänet nimitettiin myös yhdeksi ensimmäiseksi opettajaksi tanssikonservatorioon, jonka perustajia hän oli. Nuori Marius sai peruskoulutuksensa Brysselin korkeakoulussa. Hän opiskeli koulun ohella musiikkia ja viulun soittoa Brysselin konservatoriossa.


title: Marius Petipa

text: Nuorena Marius tanssi isänsä Victor Marius Alphonse Petipan ohjauksessa ja teki ensiesiintymisensä Brysselissä vuonna 1831 isänsä seurueessa. Hän pääsi vuonna 1838 tanssijaksi Nantesiin, jossa syntyivät ensimmäiset omat koreografiat. Petipalla oli 1800-luvun puolivälissä tanssijakiinnityksiä eri puolilla Eurooppaa, ja 1847 hän toimi tanssijana Pariisissa. Jäätyään veljensä Lucien Petipan varjoon Marius Petipa muutti Pietariin Mariinski-teatteriin, jossa hän esiintyi monissa romanttisissa baleteissa. Petipa teki lukuisia uusia sovituksia suosituista baleteista, joihin kuuluivat muun muassa "Paquita" (1881), "Coppélia" (1884), "Esmeralda" (1886) ja "Merirosvo" (1899). Hän uudisti myös "Gisellen" (1884) "wilien" joukkokohtauksen koreografiaa. Kaikkia Petipan uudistamia baletteja esitetään edelleen ympäri maailmaa.


title: Marius Petipa

text: Ensimmäinen menestystä kerännyt koreografia "Faaraon tytär" syntyi vuonna 1862, ja samana vuonna Petipa valittiin Mariinski-teatterin balettimestariksi ja pääbalettimestarin assistentiksi. Viiden vuoden kuluttua vuonna 1869 Petipa sai pääbalettimestarin arvonimen. Petipa vetäytyi eläkkeelle 1903, ja hän kuoli 92-vuotiaana 14. heinäkuuta 1910.


title: Okayama International Circuit

text: Okayama International Circuit (jap. 岡山国際サーキット) on moottoriurheilurata Japanissa, Okayaman prefektuurissa lähellä Mimasakaa. Rata tunnetaan myös Aidan ratana, TI Circuitina ja Tanaka International Circuitina. Radalla ajettiin kaksi kertaa Tyynenmeren Grand Prix, 1994 ja 1995. Tarkoituksena oli lisätä Formula 1:sten kiinnostusta Japanissa.


title: Okayama International Circuit

text: Rata rakennettiin 1992 varakkaiden yksityisradaksi. Pian sillä pidettiin jo ensimmäinen kilpailu, brittiläisten veteraaniajajien kilpailu (joka selittää mutkien nimiä, kuten Hobbs ja Attwood).


title: Okayama International Circuit

text: 1994 ja 1995 radalla ajettiin Tyynenmeren GP, jotka molemmat voitti Michael Schumacher. Kisasta kuitenkin luovuttiin, koska sen tiukat mutkat eivät miellyttäneet kuljettajia, eikä kisoja seurannut tarpeeksi yleisöä.


title: Okayama International Circuit

text: 2003 Tanaka International Company myi radan, ja uusi omistaja nimesi sen Okayama International Circuitiksi.


title: Hôtel Négresco

text: Hôtel Négresco on arvostettu luksustason hotelli ja taidegalleria, jonka perusti Henri Negresco vuonna 1912. Rakennus on tyyliltään Belle Époquen barokkia, ja se sijaitsee Nizzan kaupungin loisteliaalla rantakadulla, Promenade des Anglais'lla. Hotelli on aivan Välimeren rannalla, vastapäätä Enkelten lahtea (). Hotellin omistajina ovat olleet vuodesta 1957 lähtien Paul ja Jeanne Augier. Hotelli on yksi harvoista yksityisomistuksessa olevista hienoista hotelleista. Rakennus on luokiteltu historialliseksi monumentiksi vuonna 2003.


title: Hôtel Négresco

text: Henri Négresco (1868—1920) syntyi majatalon pitäjän poikana Bukarestissa Romaniassa. 15-vuotiaana hän lähti kotoaan työhön Pariisiin, Monacoon ja Nizzaan. Nizzassa hänestä tuli kaupungin kasinon johtaja, ja hän tuli kuuluisaksi vieraanvaraisuudestaan. Maailman miljardöörit, ruhtinaat ja kuninkaat, mukaan lukien amerikkalainen Rockerfellerin perhe, vannoivat Négrescon nimeen, kun puhuttiin vieraanvaraisuudesta. Näin Négresco loi omaisuutensa.


title: Hôtel Négresco

text: Vuonna 1912 Négresco rakennutti hotellin, jonka arkkitehtina oli Édouard Niemans, yksi aikakauden tunnetuimmista arkkitehdeista. Hotellin valmistuttua Négresco saattoi vastaanottaa maailman rikkaimpia ihmisiä omissa tiloissaan. Hotellin rakennustöihin osallistui myös tunnettu rakennusinsinööri Gustave Eiffel, jonka käsialaa on esimerkiksi rakennuksen kuuluisa vaaleanpunainen torni.


title: Hôtel Négresco

text: Négrescoa kohtasi valitettavan huono onni, sillä heti hotellin valmistuttua puhkesi ensimmäinen maailmansota ja hotelli muutettiin sotilassairaalaksi. Sodan loputtua varakkaat asiakkaat olivat vähissä Nizzassakin, ja hotelli joutui suuriin taloudellisiin vaikeuksiin. Velkojien vaatimuksesta hotelli myytiin belgialaiselle yritykselle, ja Négresco kuoli muutaman vuoden kuluttua Pariisissa vain 52-vuotiaana. Hotellilla oli vuosikymmenten aikana monia alamäkiä kuin ylämäkiäkin. Kuitenkin vuonna 1957 Paul ja Jeanne Augier ostivat loistohotellin. Paul Augier oli nizzalaine poliitikko ja liikemies sekä hän vaimonsa Jeanne, intohimoinen taiteentuntija ja keräilijä.


title: Martin Brundle

text: Martin Brundle (s. 1. kesäkuuta 1959 King's Lynn, Englanti, Iso-Britannia) on kilpa-autoilija, joka ajoi F1-sarjaa 12 kauden ajan. Hänen viimeiseksi F1-kaudekseen jäi kausi 1996, jolloin hän ajoi Jordanin F1-tallissa. Hänen poikansa Alex Brundle on myös kilpa-autoilija.


title: Martin Brundle

text: Brundle on yksi menestyksekkäimmistä F1-kuljettajista, jotka eivät koskaan saavuttaneet yhtäkään voittoa. Parhaiksi saavutuksiksi jäi kaksi kakkossijaa ja yhdeksän palkintopallisijoitusta. F1-uransa aikana ja myös sen jälkeen hän ajoi Le Mansin 24 tunnin ajoja, jossa hänen autokuntansa voitti vuonna 1990. Hänen viimeiseksi Le Mans -kisaksi jäi vuosi 2001. Hän teki myöhemmin paluun Le Mansin -kilpailuun vuonna 2012 osallistuen yhdessä Lucas Ordóñezin ja poikansa Alex Brundlen kanssa.


title: Martin Brundle

text: Brundle ei ole myöhemminkään jättänyt kilpa-autoilua, vaan on oman aktiiviuransa jälkeen toiminut muun muassa F1-kisojen TV-kommentaattorina sekä eri kuljettajien managerina. Vuonna 2011 hän palasi rattiin Daytonan 24 tunnin kisassa, sijoittuen kokonaiskisassa ja luokassaan neljänneksi.


title: Martin Brundle

text: Brundle ajoi enemmän kilpailuja niistä kuljettajista, jotka eivät koskaan saavuttaneet voittoa, paalupaikkaa tai nopeinta kierrosta. Brundle on myös ajanut eniten kilpailuja olematta kertaakaan kilpailun johdossa.


title: Meriporilainen

text: Meriporilainen on Porissa neljä kertaa vuodessa ilmestyvä ilmaisjakelulehti, jonka levikki on 5 500 kappaletta. Aiemmin Meriporilainen ilmestyi kerran viikossa. Lehden päätoimittaja vuonna 2007 on Marjut Haapanen.


title: Meriporilainen

text: Meriporilaisen julkaisija on "Ulvilan Seutu Oy" ja sen levikkialue käsittää Meri-Porin Reposaaresta Ulasooriin. Kesällä lehti jaetaan myös Vähäraumalla ja Ahlaisissa.


title: Warrior on the Edge of Time

text: Warrior on the Edge of Time on Hawkwind-yhtyeen studio-albumi vuodelta 1975. Se nousi Britannian albumilistalla sijalle 13. ja Yhdysvaltain Billboardin listan 150. sijalle. Se on toistaiseksi viimeisin Yhdysvalloissa listoille noussut Hawkwind-albumi.


title: Warrior on the Edge of Time

text: Albumi on niin sanottu konseptialbumi, joka perustuu osittain tieteiskirjailija Michael Moorcockin "Eternal Champion" -saagaan. Moorcock itse on sanoittanut albumin kappaleita ja myös vierailee kahdessa kappaleessa lausujana. Albumi jäi basisti Lemmy Kilmisterin viimeiseksi yhtyeessä.


title: Warrior on the Edge of Time

text: Albumi oli pitkään vaikeasti saatavilla, kunnes siitä julkaistiin remasteroitu versio vuonna 2013.


title: Warrior on the Edge of Time

text: Yhtyeessä oli tapahtunut miehistönvaihdoksia ennen albumin nauhoituksia. Pitkäaikainen kosketinsoittaja ja efekti-vastaava Del Dettmar oli eronnut yhtyeestä kesällä 1974 muuttaakseen Kanadaan. Dettmar liittyi siellä vaikuttavaan Melodic Energy Commission -yhtyeeseen. Dettmarin tilalle ei otettu uutta kosketinsoittajaa Simon Housen hoitaessa jatkossa yksin kosketinsoitin-vastuun.


title: Warrior on the Edge of Time

text: Alun perin Simon Kingin sijaisena syksyllä 1974 ollut Alan Powell oli jäänyt toiseksi rumpaliksi. Powell oli soittanut aiemmin muun muassa Chicken Shack- ja Vinegar Joe -yhtyeissä. Lemmy Kilmisterin mukaan yhtyeen alamäki alkoi juuri Powellin liityttyä, sillä Kilmisterin mukaan rumpalit alkoivat ottaa liikaa vastuuta yhtyeen sisällä.


title: Warrior on the Edge of Time

text: Albumi perustuu löyhästi Michael Moorcockin "Eternal Champion" -novelliin. Moorcock oli tutustunut yhtyeeseen vuonna 1970 underground-lehdistön kautta ja vieraili silloin tällöin lausumassa kirjoituksiaan yhtyeen konserteissa. Hawkwindin kitaristi-laulaja Dave Brock oli kysynyt Moorcockilta mahdollista konseptia uudelle albumille, ja koska Moorcockin "Eternal Champion" -saagan tekstit olivat jo aiemmin esiintyneet yhtyeen materiaalissa, päätettiin tulevan albumin konsepti keskittää kyseiseen tarinaan, jonka keskiössä on "Multiverse"-niminen ympäristö, joka koostuu eri maailmankaikkeuksista ja maailmoista. Eternal Champion-hahmon (Warrior) tehtävänä on pitää järjestystä yllä kyseisessä ympäristössä. Albumin kaikki kappaleet eivät kuitenkaan liity teemaan.


title: Warrior on the Edge of Time

text: Moorcock itse on kirjoittanut levyn konseptiin pohjautuvat runo-osuudet ("The Wizard Blew His Horn", "Standing at the Edge" ja "Warriors") ja lausuu itse kaksi niistä. Kappaleissa lausuntaa säestää syntetisaattori-kuviot ja rumpaleiden perkussio-efektit. Myös "Warrior at the Edge of Time"-niminen kappale sävellettiin, mutta se ei päässyt albumille ja on myöhemmin esiintynyt muissa yhteyksissä. Vuoden 2013 remasteroidussa painoksessa kuullaan siitä "Soldiers at the Edge of Time"-niminen ennenjulkaisematon tulkinta. Näitä runo-osuuksia kuultiin myös yhtyeen konserteissa.


title: Warrior on the Edge of Time

text: Musiikillisesti albumi jatkaa edeltäjänsä "Hall of the Mountain Grillin" viitoittamalla tiellä, suuntautuen entistä enemmän yhtyeen aiemmasta suoraviivaisesta heavy rockista enemmän melodiseen ja progressiivisempaan ilmaisuun, varsinkin kosketinsoittaja Simon Housen ottaessa entistä isompaa roolia albumilla. Yhtyeeseen aiemmin liittyneen toisen rumpalin Alan Powellin myötä myös perkussiivisten instrumenttien käyttö on hieman lisääntynyt. Albumin tuotti yhtye itse.


title: Warrior on the Edge of Time

text: Avauskappale, trance-vaikutteiseksi mainittu "Assault And Battery (Part I)", sisältää lainauksen Henry Wadsworth Longfellow’n runosta "Psalm of Life" ja se yhdistyy hitaampaan "The Golden Void (Part II)"-kappaleeseen. Nämä Dave Brockin säveltämät kappaleet ovat kuuluneet vielä viime vuosinakin yhtyeen keikkasettiin.


title: Warrior on the Edge of Time

text: Hieman "diskomainen" instrumentaali "Opa-Loka" on kunnianosoitus saksalaiselle Neu!-yhtyeelle krautrock-vaikutteineen. Kappaleen sävelsivät rumpalit Powell ja King, jotka ovat säveltäneet myös aiemmin mainittujen Moorcockin runo-osuuksien perkussio-osuudet. Kappaleen nimi tulee ilmeisesti Opa-lockan kaupungista, joka sijaitsee Floridassa. Bassoa kappaleessa soittaa Dave Brock, sillä Lemmy Kilmister oli nauhoitushetkellä "nukkumassa". Myöhemmin kappaleen live-esityksissä yhtyeeseen palannut laulaja Robert Calvert improvisoi siihen "Vikings on Mars"-runonsa ja näin kappaleesta kehittyi vuonna 1978 julkaistu "Uncle Sam's on Mars".


title: Warrior on the Edge of Time

text: "The Demented Man" (joissakin painoksissa virheellisesti "The Demented King") on Dave Brockin tunnelmallinen, akustinen numero, jossa Simon Housen mellotron säestää Brockia. Lisäksi kappaleessa kuullaan lokkien ääniä antaen siihen merellisen tunnelman.


title: Warrior on the Edge of Time

text: Myös Brockin säveltämä kahdeksanminuuttinen "Magnu" pohjautuu Percy Bysshe Shelleyn runoon "Song To Apollo". Keskitempoisesti kulkeva kappale edustaa albumin raskaampaa osastoa suoraviivaisen heavy-riffin myötä. Kappale on ollut suosittu live-numero vuosien aikana ja se oli pitkään tunnussävelmänä ruotsalaisessa tv-show’ssa 1970- ja 1980-luvuilla.


title: Warrior on the Edge of Time

text: "Spiral Galaxy 28948" on Simon Housen säveltämä syntetisaattorin varassa kulkeva instrumentaali, jossa on yhtyeelle epätyypillinen 4/5-osatahtilaji. Numerosarja 28948 on Housen syntymäaika (28. syyskuuta 1948). Kappaleesta tuli Housen soolo-spotti yhtyeen konserteissa myöhempinä vuosina.


title: Warrior on the Edge of Time

text: Fonisti Nik Turnerin "Dying Seas" edustaa albumin raskaampaa materiaalia vahvasti heavy-vaikutteisen kitarariffin läsnäololla. Brockin mukaan albumille päätynyt versio oli itse asiassa demo-versio.


title: Warrior on the Edge of Time

text: Albumin singlenä julkaistu Moorcockin ja Brockin säveltämä päätöskappale "Kings Of Speed" on muistuttaa tyyliltään paljon yhtyeen "Silver Machine"-hittisingleä. Kappale oli alun perin tarkoitettu Moorcockin "New World’s Fair" -albumille, jonka uudelleenjulkaisulta löytyykin kappaleen varhainen versio.


title: Warrior on the Edge of Time

text: Sessioissa nauhoitettiin myös Kilmisterin suoraviivainen sävellys "Motorhead", joka julkaistiin "Kings of Speed"-singlen b-puolena ja myöhemmin albumin CD-painoksien bonus-kappaleena. Kappaleesta tuli myöhemmin tunnussävelmä Kilmisterin samannimiselle yhtyeelle ja kappale on ollut vakionumero Hawkwindin lukuisilla kokoelmilla Motörhead-yhtyeen noustua suureen suosioon vaikkakin kappale oli alun perin vain singlen b-puoli.


title: Warrior on the Edge of Time

text: Muita sessioissa nauhoitettuja kappaleita ovat Brockin akustisen kitaran ja huuliharpun avulla tulkitsema "On the Road" sekä tunnelmallinen koko yhtyeen tulkitsema instrumentaali "Dawn" (tunnetaan myös nimellä "Dawn / Sunrise") jotka löytyvät vuoden 2013 remasteroidulta painokselta.


title: Warrior on the Edge of Time

text: Alkuperäisen vinyylipainoksen sisäkannet muodostuvat avattaessa kilven näköiseksi, jossa on teksti "chaos". Etukannen kuva muodostaa kannet avattaessa soturin kypärän muotoa muistuttavan kuvan pohjattomasta kuilusta jonka reunalla soturi seisoo. Albumi sisälsi myös liitteen jossa on kuva yhtyeestä sekä albumin krediitit. Kannen suunnitteli Comte Pierre D'Auvergne.


title: Warrior on the Edge of Time

text: Albumi sai pääosin nihkeän vastaanoton julkaisunsa aikoihin ja mm. Moorcockin lausunta sai kriittisiä kommentteja. Toisaalta etenkin Simon Housen musiikillista panosta kehuttiin. Britannian albumilistalla albumi menestyi kuitenkin hyvin nousemalla sijalle 13., ja Yhdysvalloissa, missä yhtye oli kiertänyt ahkerasti parin viime vuoden aikana, albumi nousi sijalle 150. Kappale "Kings of Speed" julkaistiin singlenä ja myös sekin sai negatiivista kritiikkiä eikä noussut listoille. Myös albumilla vahvasti mukana ollut Moorcock julkaisi "New World’s Fair" -nimisen soolo-albuminsa samoihin aikoihin.


title: Warrior on the Edge of Time

text: Pian albumin julkaisun jälkeen yhtyeestä erotettu basisti Lemmy Kilmister kommentoi myöhemmin albumia seuraavasti: "Se albumi meni vituiksi alusta loppuun asti. Se "Opa-Loka" on täyttä paskaa. En edes soittanut siinä (kappaleessa). Tiesin, että päiväni olivat tuolloin luetut yhtyeessä". Kilmister on kuitenkin todennut "Assault and Battery / The Golden Void"-kappaleen olevan yksi hänen suosikeistaan. Dave Brock oli tyytyväisempi: "Sillä albumilla on joitain hyviä juttuja. Luulen, että olimme parhaimmillamme tuolloin, 1974/1975". Fanien keskuudessa albumi on hyvin suosittu ja sitä pidetään yhtenä yhtyeen parhaista levytyksistä.


title: Warrior on the Edge of Time

text: Pian albumin julkaisun jälkeen yhtye lähti Pohjois-Amerikan kiertueelle. Basisti Lemmy Kilmisterin välit olivat alkaneet rakoilla muuhun yhtyeeseen ja musiikillisia erimielisyyksiä oli ilmennyt. Kilmisterin tuore "Motorhead"-sävellys ei päässyt uudelle albumille ja se laitettiin "Kings of Speed"-singlen b-puolelle. Yhtyeen musiikki oli myös alkanut etääntyä Kilmisterin suosimasta suoraviivaisemmasta heavy rockista ja hänen bassonsa ei ollut enää niin pinnalla yhtyeen soundissa kuin aiemmin. Lisäksi Kilmisterin elämäntavat poikkesivat muiden jäsenten tavoista, ja hän onkin kuvannut erottamisensa johtuneen "huumeellisten erimielisyyksien" takia. Amfetamiinin eli "spiidin" käyttäjänä Kilmister poikkesi LSD:tä eli "happoa" sekä muita rauhoittavampia aineita suosineesta muusta yhtyeestä.


title: Warrior on the Edge of Time

text: Kilmisterin erottaminen tapahtui hänen jouduttuaan pidätetyksi Yhdysvaltain ja Kanadan rajalle toukokuussa 1975. Tullimiehet löysivät häneltä valkoista jauhetta, jota luultiin kokaiiniksi, vaikkakin se olikin vielä tuolloin laillista amfetamiinia. Kilmisterin päästyä putkasta hän soitti vielä yhtyeen Toronton konsertin, jonka jälkeen hänet erotettiin Brockin hotellihuoneessa. Hänen tilalleen oli otettu pikahälytyksellä ex-Pink Fairies-kitaristi Paul Rudolph. Kilmister perusti vielä samana vuonna Motörhead-yhtyeen.


title: Warrior on the Edge of Time

text: Syksyllä 1975 yhtyeen esiintyessä Readingin festivaaleilla laulaja-kirjoittaja Robert Calvert palasi yhtyeeseen päätoimiseksi vokalistiksi. Samoihin aikoihin tanssija Stacia jätti yhtyeen ja myös manageri ja levy-yhtiö vaihtuivat vuosien 1975-1976 vaihteessa.


title: Warrior on the Edge of Time

text: Vaikka "Warrior On The Edge Of Time" on Hawkwindin suosituimpia albumeja, on se ollut vaikeasti saatavana CD-muodossa viime vuosina. Albumista on julkaistu 1990-luvulla kaksi cd-painosta, mutta niitä ei ole enää saatavilla. Griffin-yhtiön cd-versio (1993) on tehty alkuperäisestä Pohjois-Amerikan Atco Recordsin albumimasterista kun taas Dojo-yhtiön versio (1992) on otettu vinyyli-lähteestä. Lisäksi Griffin julkaisi albumista erikoispainoksen jonka mukana tuli kirjanen "Collectors Guide To Hawkwind".


title: Warrior on the Edge of Time

text: Albumia ei julkaistu EMI:n (joka hallinnoi yhtyeen vuosien 1970–1975 United Artists Recordsille tehtyä materiaalia) vuoden 1996 remasterointisarjassa, koska United Artists julkaisi alun perin albumin erilaisella sopimuksella, johon EMI:llä ei ole oikeuksia.


title: Warrior on the Edge of Time

text:
Vuoden 2013 toukokuussa Cherry Red Recordsin alaisuuteen kuuluva Atomhenge Records, joka on julkaissut yhtyeen vuosien 1976–1997 katalogia remasteroituna, julkaisi albumista remasteroidun ja bonusmateriaalein varustetun version. Kyseinen versio nousi Brittein albumilistalla sijalle 37. Yhtiön edustajan mukaan kesti yli viisi vuotta saada albumi julkaisuvalmiiksi, koska siihen vaadittiin lukuisten muusikoiden allekirjoitukset.CD 1:
CD 2:
DVD 3:


title: Rauni Ikäheimo

text: Rauni Ester Ikäheimo (21. heinäkuuta 1924 Tainionkoski, Ruokolahti – 29. heinäkuuta 1997 Helsinki) oli suomalainen näyttelijä. Hän teki pitkän uran Tampereen Työväen Teatterissa sekä Helsingin kaupunginteatterissa. Hänen tunnetuimpia elokuvatöitään ovat roolit elokuvissa "Tukkijoella", "Niskavuoren Aarne" ja "Elokuu". Ikäheimo oli naimisissa kollegansa Olavi Ahosen kanssa vuodesta 1951 kuolemaansa asti. Pariskunnalla oli yksi lapsi.


title: Rauni Ikäheimo

text: Rauni Ikäheimo syntyi Ruokolahden Tainionkoskella Otto Ikäheimon ja Lempi Ketosen kolmanneksi lapseksi. Perhe asettui Jyväskylään pian hänen syntymänsä jälkeen. Otto Ikäheimolla oli kaupungissa musiikkiliike, Keski-Suomen musiikkikauppa. Perhe oli aktiivisesti mukana Pelastusarmeijan toiminnassa. Raunilla oli vanhempi sisko Varpu ja vanhempi veli Raimo. Nuori Rauni Ikäheimo rakasti runoutta, niinpä hän liittyi Jyväskylässä 1942 perustettuun lausuntaharrastajien Sana-Sepot-yhdistykseen. Yhdistyksen perustaja Terttu Pajunen-Kivikäs huomioi Raunin lahjakkuuden ja alkoi pitää tälle yksityistunteja. Rauni oli ottanut jo pitkään myös laulutunteja ja ollut mukana kuorotoiminnassa. Häntä kannustettiin teatteriuralle, mutta hänen uskovainen isänsä ei hyväksynyt teatteria alkuunkaan. Rauni karkasi Helsinkiin vastaperustettuun Teatterikouluun, minkä seurauksena välit isään rikkoutuivat tyystin, mutta normalisoituivat vähitellen. Jouluaattona 1943 Rauni jo avusti isäänsä musiikkikaupassa.


title: Rauni Ikäheimo

text: Ikäheimo kävi Teatterikoulun toisen maailmansodan varjossa 1943–1945. Hän kuului koulun ensimmäiseen vuosikurssiin muun muassa Marja Korhosen, Tarmo Mannin ja Eeva-Kaarina Volasen ohella. Kesällä 1944 Ikäheimon oli määrä esiintyä Aunuksen sotateatterissa Itä-Karjalassa, mutta evakuoinnin takia hän palasi pian Helsinkiin. Teatterikoulun jälkeen Ikäheimo oli lyhyitä jaksoja pienissä teattereissa ympäri Suomea, ensimmäisenä niistä Iisalmen yhteisnäyttämöllä.


title: Rauni Ikäheimo

text: Ikäheimo palasi Jyväskylään vuonna 1949. Jyväskylän työväenteatterissa hän tutustui tulevaan aviomieheensä, näyttelijä Olavi Ahoseen, joka oli häntä tasan vuoden vanhempi. Eino Salmelainen kiinnitti molemmat Tampereen Työväen Teatteriin 1951. Vuonna 1965 Ikäheimo näytteli Pyynikin kesäteatterissa Edvin Laineen ohjaamassa "Niskavuoren Hetassa". Hän siirtyi miehensä kanssa Helsingin kaupunginteatteriin ja sen uudisrakennukseen vuonna 1967. Rooleja oli laidasta laitaan, muun muassa nimiosat "Juurakon Huldassa" ja "Antigonessa", "Villisorsan" Gina ja "Veren häiden" Morsian. Ikäheimo työskenteli siellä, kunnes jäi eläkkeelle vuonna 1987. Teatteria hän ei täysin jättänyt, vaan näytteli viimeisinä töinään Raivoisien Ruusujen draamoissa "Kronikka vallasta" ja "Oresteia" kesinä 1989 ja 1991. Kaksi vuotta myöhemmin Ikäheimo oli mukana Hannele Rubinsteinin ohjaamassa Eeva Joenpellon romaaniin pohjautuvassa näytelmässä "Eteisiin ja kynnyksille".


title: Rauni Ikäheimo

text: Ikäheimon aktiivisin elokuvaura ajoittui 1950-luvulle. Hänen ensimmäinen elokuvaroolinsa oli Katri Pietola Roland af Hällströmin elokuvassa "Tukkijoella" vuodelta 1951. Edvin Laineen filmatisoinnissa "Niskavuoren Aarne" Ikäheimo tulkitsee Ilonan osan (aviopuoliso Olavi Ahonen debytoi valkokankaalla "Niskavuoren Aarnessa"). Elokuvassa "Elokuu" Ikäheimolla on Sundvallin piian, Iitan osa; Olavi Ahonen on jälleen elokuvan pikkuroolissa. Naispääosa Ikäheimolla on Hannu Lemisen vuonna 1957 ohjaamassa elokuvassa "Vieras mies", Esko Vettenranta nähtiin miespääosassa. Ensimmäisessä Uuno Turhapuro -elokuvassa vuonna 1973 Rauni Ikäheimo nähdään sivuosassa levykaupan omistajana. Kalle Päätalon tekstiin perustuvassa elokuvassa "Ruskan jälkeen" (1979) hänellä on sivuosa perheenemäntä Irja Mäkisenä. Ikäheimon viimeinen elokuvatyö oli sivurooli Matti Kassilan elokuvassa "Ihmiselon ihanuus ja kurjuus" vuodelta 1988.


title: Rauni Ikäheimo

text: Televisiossa Ikäheimo esiintyi kolmisenkymmentä vuotta. Hän näytteli mm. Laila Kujansuuta Mainostelevision suositussa sarjassa "Naapurilähiö" 1975–1976. Viimeiseksi työksi jäi sotakarkuri Arvon täti televisioelokuvassa "Sotapoika" (1993).


title: Fear of a Blank Planet

text: Fear of a Blank Planet on englantilaisen progressiivisista rockia soittavan Porcupine Tree -yhtyeen yhdeksäs studioalbumi. Albumi ilmestyi Euroopassa 16. helmikuuta ja Yhdysvalloissa 24. helmikuuta 2007. Yhtyeen johtohahmo Steven Wilson on sanonut albumin nimen olevan suora viittaus Public Enemyn vuonna 1990 julkaistuun albumiin "Fear of a Black Planet". Hän sanoo näkevänsä tietotekniikan modernimpana, 2000-luvun ongelmana, toisin kuin mihin Public Enemyn levy viittaa.


title: Fear of a Blank Planet

text: Albumi nousi Suomen virallisen listan sijalle 16.


title: Fear of a Blank Planet

text: Albumin kappaleet, lukuun ottamatta kappaletta ”Way Out of Here”, esitettiin ensimmäistä kertaa "Arriving Somewhere" -livejulkaisun promootiokiertueella syys-marraskuussa 2006. Albumin ollessa äänitysvaiheessa Robert Fripp, King Crimsonin kitaristi, ilmoitti vierailevansa levyllä kappaleessa ”Nil Recurring”. Kappale ei lopulta päätynyt levylle, mutta se julkaistiin 4-kappaleisella EP:llä vuonna 2007.


title: Fear of a Blank Planet

text: "Fear of a Blank Planetin" julkaisua edeltäneiden kahden kuukauden aikana osia albumin kappaleista julkaistiin Internetissä. 21. helmikuuta 2007 yhtyeen MySpace-sivulle lisättiin otteita jokaisesta albumin kappaleesta. Samat otteet lisättiin myös albumin omalle minisivustolle. Nimikappale julkaistiin 6. maaliskuuta 2007 iTunes Storessa Wilsonin toisen yhtyeen, Blackfieldin, uuden "Blackfield II" -albumin kylkiäisenä. 12. huhtikuuta 2007 "Fear of a Blank Planet" julkaistiin osassa Eurooppaa neljää päivää aikaisemmin kuin oli suunniteltu.


title: Fear of a Blank Planet

text: 16. huhtikuuta 2007 yhtyeen MySpace-sivulla julkaistiin nimikappaleen musiikkivideo, joka kuitenkin jouduttiin ottamaan lähes välittömästi pois esiltä julkaisupäivänä tapahtuneen Virginia Techin verilöylyn takia. 25. huhtikuuta lähtien video oli kuitenkin saatavilla albumin minisivustolla. Videon ohjasi Lasse Hoile.


title: Fear of a Blank Planet

text: Porcupine Tree aloitti sekä Euroopan että Yhdysvallat kattaneen albumin promootiokiertueen, Tour of a Blank Planetin, Glasgow’sta 18. huhtikuuta 2007. Kiertue päättyi Suomessa Tampereen Pakkahuoneella 16. joulukuuta 2007 (yhtye konsertoi myös Helsingin jäähallissa edeltävänä iltana). Kiertueen keikoilla yhtye soitti uuden albumin kokonaisuudessaan – joko alusta loppuun tai sekalaisessa järjestyksessä vanhojen kappaleiden kera. Ainoastaan kappale ”My Ashes” jätettiin soittamatta kiertueen loppupuolen keikoilla.


title: Astounding Sounds, Amazing Music

text: Astounding Sounds, Amazing Music on space rock -yhtye Hawkwindin albumi vuodelta 1976.


title: Astounding Sounds, Amazing Music

text: Vuosi 1975 oli vaiheikas Hawkwindin historiassa. Toukokuussa kesken Pohjois-Amerikan kiertuetta erotetun Lemmy Kilmisterin tilalle basistiksi tuli Pink Fairiesissa aiemmin soittanut kitaristi Paul Rudolph ja saman vuoden elokuussa Readingin festivaaleilla yhtyeen kanssa lavalle nousi laulaja-lyyrikko Robert Calvert, joka oli lähtenyt soolouralle yhtyeestä muutamaa vuotta aiemmin. Hän liittyi loppuvuodesta yhtyeeseen täysaikaiseksi laulajaksi. Readingin esiintyminen jäi tanssijatar Stacian viimeiseksi yhtyeessä.


title: Astounding Sounds, Amazing Music

text: Myös levytyssopimus United Artistsin kanssa päättyi, ja yhtye löysi uuden kodin Tony Stratton-Smithin Charisma-merkiltä ja manageriksi Doug Smithin tilalle tuli Tony Howard. Uutta albumia alettiin tehdä näiltä pohjilta alkuvuodesta 1976.


title: Astounding Sounds, Amazing Music

text: Levyn nimi ja kansitaide parodioi vanhoja tieteislehtiä (kts. "Astounding Science Fiction"). Konseptissa jokaisen laulun tarkoitus oli olla niin sanottu irrallinen lehdessä oleva tieteistarina. Albumin sisäpussissa oli kuvitteellisia mainoksia ja ilmoituksia ja jokaisen jäsenen oma kuvitteellinen mainos.